Let's Play Risk: The Crusade of Terra Mariana - RISK - .aNiMe//GR\nStarted By Black Kaiser , Jul 03 2017 21:50\nRisk Strategy Livonia Crusade Knights Medieval warfare\nPosted 03 July 2017 - 21:50\nΤα χρόνια τα παλιά, σε μια χώρα μακρινή που την έλεγαν Terra Mariana, το Τάγμα των Τευτόνων Ιπποτών ξεκίνησε την λεγόμενη Λιβονιανή Σταυροφορία. Οι Ιππότες επιτέθηκαν δίχως οίκτο και κατέσφαξαν τους παγανιστικούς λαούς της περιοχής, με σκοπό να αφανίσουν για πάντα τη θρησκεία τους και να εκχριστιανίσουν όσους έμειναν από αυτούς. Το 1207, μόλις υπέταξαν ολοκληρωτικά τον αυτόχθονο πληθυσμό, ιδρύσαν 4 κρατίδια - Επισκοπές, ώστε να διοικούν και να επιτηρούν την περιοχή. Εκείνη την χρονιά, ο Abel, ένας Τευτόνας Ιππότης με καταγωγή από τη Δανία, σοκαρισμένος από τις σφαγές και τις θηριωδίες του Τάγματος που υπηρετούσε, εγκαταλείπει το Τάγμα και αφιερώνεται στη προσευχή.\nΔέκαπέντε χρόνια αργότερα, το 1222 μ.Χ, ο Abel, μοναχός πια στο Memel, δέχθηκε επίσκεψη από έναν ετοιμοθάνατο σταυροφόρο, που πολέμησε χρόνια πριν, στους Αγίους Τόπους. Λίγο πριν πεθάνει την ίδια νύχτα, ο σταυροφόρος έδωσε στον Abel ένα ξύλινο κασελάκι το οποίο φέρεται να είχε μέσα του τον μεγαλύτερο χριστιανικό θησαυρό!\nΟι Ιππότες επιτέθηκαν δίχως οίκτο και κατέσφαξαν τους παγανιστικούς λαούς της περιοχής,\nμε σκοπό να αφανίσουν για πάντα τη θρησκεία τους και να εκχριστιανίσουν όσους έμειναν από αυτούς.\nΗ πληροφορία κάποτε έφθασε στο Τάγμα, και μια ομάδα ιπποτών στάλθηκε με σκοπό να πάρει το κασελάκι. Ο Abel, αποφασισμένος να μην πέσει ο ιερός θησαυρός στα χέρια αυτών των δολοφόνων, ξεκινά ένα ταξίδι ανατολικά προσπαθώντας να διαφύγει στη Ρωσική Δημοκρατία του Novgorod. Δεν ήταν όμως εύκολο. Οι Τεύτονες φρουρούσαν όλα τα περάσματα προς τα εκεί. Για έναν χρόνο, περιφέρεται κυνηγημένος, ζητώντας άσυλο στους ναούς των Επισκοπών. Το 1223 μ.Χ τα ίχνη του χάνονται.\nΗ ιστορία μας ξεκινά τον Χειμώνα του 1227 μ.Χ, όταν ένα ανακαλύπτεται ένα μήνυμα το οποίο φέρεται να γράφτηκε από τον Abel για την αδερφή του στη Δανία. Σύμφωνα με το μήνυμα, ο Abel είχε αναζητήσει καταφύγιο στο θρυλικό και κρυμμένο εκκλησάκι της Ουράνιας Μητέρας και καλούσε την αδελφή του να επισκεφθεί τις Επισκοπές, να βρει και να ενώσει τα κομμάτια του χάρτη που είχε αφήσει εκεί, ώστε να ανακαλύψει τη μυστική τοποθεσία της εκκλησίας.\nΛίγο πριν πεθάνει την ίδια νύχτα, ο σταυροφόρος έδωσε στον Abel ένα ξύλινο κασελάκι\nτο οποίο φέρεται να είχε μέσα του τον μεγαλύτερο χριστιανικό θησαυρό!\nΤα νέα μαθεύτηκαν, και σύντομα οι Τεύτονες Ιππότες, το Βασίλειο της Δανίας και οι Ρώσοι του Novgorod έστειλαν ένα εκστρατευτικό απόσπασμα σε έναν αγώνα για το ποιός θα αποκτήσει πρώτος το πολύτιμο θησαυρό. Για ακόμα μια φορά, ο θάνατος παραμονεύει στην πολύπαθη Terra Mariana.\nΚαλωσήρθατε στο 4ο PbP Risk παιχνίδι του Forum, με τίτλο: Let's Play Risk: The Crusade of Terra Mariana. Αυτό το παιχνίδι διαφέρει στο στυλ από τα προηγούμενα με την βασική διαφορά να είναι πως οι παίκτες παίζουν ταυτόχρονα τις κινήσεις τους, και τις γράφουν αποκλειστικά σε personal messages στον Game Master. Είναι δηλαδή πιο δύσκολο. Ωστόσο, όπως και στα πρώτα παιχνίδια θα είμαι δίπλα σας για οτιδήποτε χρειαστείτε με τα mechanics του παιχνιδιού. Σε έναν γύρο θα το έχετε μάθει.\nΓια να παίξετε, διαβάστε στα γρήγορα:\n1. ΓΕΝΙΚΟΙ ΚΑΝΟΝΕΣ ΠΑΙΧΝΙΔΙΟΥ\nΣκοπός κάθε παίκτη\nΓύρος του παιχνιδιού\n2. ΕΙΔΙΚΟΙ ΚΑΝΟΝΕΣ ΠΑΙΧΝΙΔΙΟΥ\nΜάχες & Ναυμαχίες\nΓενική Σειρά Προτεραιότητας Κινήσεων\nΕνδεικτικά Σενάρια Μαχών\nΈνας παίχτης μπορεί να νικήσει με δύο τρόπους:\n1) Total Victory: Οι δύο αντίπαλοι δεν κατέχουν καμία περιοχή.\n2) Story Victory: Όταν τελειώσει ο τελευταίος γύρος και κατέχει το ιερό κειμήλιο και τουλάχιστον μια περιοχή.\nΓια να πάρει ένας παίκτης στην κατοχή του το ιερό κειμήλιο, πρέπει πρώτα να βρεί που είναι κρυμμένο. Για να μάθει ένας παίκτης την τοποθεσία, πρέπει κάποια στιγμή στο παιχνίδι να κατέχει ταύτοχρονα 3 διαφορετικές περιοχές με καθεδρικό ναό. Καθεδρικό έχουν οι περιοχές: Arensbug, Memel, Narva, Rebal, Dorpat, Riga και Piltene. Όταν περιέλθει στη κατοχή του το κειμήλιο, οι υπόλοιποι παίκτες ειδοποιούνται αυτόματα.Τρεις γύρους πριν το τέλος, η τοποθεσία του ιερού κειμηλίου γίνεται γνωστή σε όλους.\nΔιάρκεια παιχνιδιού: 13 γύροι!\nΚάθε περιοχή ενός χάρτη έχει συνήθως τους παρακάτω αριθμούς πάνω της :\nΟΝΟΜΑ ΠΕΡΙΟΧΗΣ: Το όνομα της περιοχής. Οι θαλάσσιες περιοχές αντί για όνομα έχουν ένα νούμερο.\nΜΙΚΡΟ ΛΕΥΚΟ ΠΛΑΙΣΙΟ - ΑΞΙΑ ΠΕΡΙΟΧΗΣ: Συμβολίζει το πόσους στρατιώτες σου παρέχει. Όσο πιο μεγάλο είναι το νούμερο τόσο πιο σημαντική είναι η περιοχή.\nΑΡΙΘΜΟΣ ΣΕ ΠΛΑΙΣΙΟ - ΣΤΡΑΤΙΑ: Η κύρια δύναμη του στρατού σας. Μπορεί να επιτεθεί εναντίον μιας εχθρικής, να αμυνθεί σε περίπτωση επίθεσης του αντιπάλου ή να μετακινηθεί σε μια φιλική περιοχή. Είναι η κλασική στρατιά όπως ήταν και στο προηγούμενο παιχνίδι.\nΦΡΟΥΡΑ: Υπάρχει μόνο αν στην περιοχή είναι κτισμένο κάστρο. Διαφορετικά στην περιοχή υπάρχει μόνο στρατιά. Η φρουρά κρατά και προστατεύει την περιοχή. Η φρουρά κάθε κάστρου μπορεί να φθάνει το πολύ τους 10 στρατιώτες. Σε αντίθεση με τα προηγούμενα παιχνίδι, η κίνηση μέσα και εξω από το κάστρο δεν μετράει ως κίνηση των στρατιωτών. Δηλαδή ένας στρατιώτης που βγήκε από το κάστρο μπορεί να συμμετέχει σε επίθεση/μετακίνηση στον ίδιο γύρο..\nΟι στρατοί δεν μπορούν να διασχίσουν δάση και ποτάμια εκτός και αν υπάρχουν γέφυρες στη δεύτερη περίπτωση. Ρίξτε μια ματιά που και αν υπάρχουν γέφυρες.\nΤο Βασίλειο της Δανίας\nΙκανοί Ναυτικοί ως γνήσιοι απόγονοι των παλιών Vikings, οι Δανοί συνδιάζουν δυνατό στόλο με καλά οχυρωμένες αρχικές περιοχές σε νησιά. Θεωρούν πως αφού ο πατερ Abel ήταν Δανός, τότε το ιερό κειμήλιο πρέπει να έρθει και να φιλοξενηθεί στη Δανία. Αρχηγός του Εκστρατευτικού σώματος η ίδια η αδελφή του Abel, μια φοβερή και τρομερή πολεμίστρια η οποία ορκίζεται να βρει και να σώσει τον μεγάλο αδελφό της από τους Τεύτονες Ιππότες και του Ρώσους αιρετικούς.\nΗ Δημοκρατία του Νόβγκοροντ\nΔιοικώντας μια ρωσική, Ορθόδοξη πολιτεία στον Βορρά, οι Έμποροι-πολίτες του Νόβγκοροντ δεν είναι διατεθειμένοι να αφήσουν το ιερό κειμήλιο της Χριστιανοσύνης να πέσει στα χέρια των καθολικών. Ο μοναχός Abel σκόπευε να το φέρει σε αυτούς, εξάλλου, γνωρίζοντας πως η θέση του είναι μακριά από τα χέρια του Πάπα. Αρχηγός της εκστρατείας ορίστηκε ένας νέος αλλά πανέξυπνος στρατηγός με το όνομα Aleksandr ο οποίος μισεί τους Τεύτονες Ιππότες όσο τίποτα άλλο στον κόσμο.\nΤο Τάγμα των Τευτόνων Ιπποτών\nΤο Τάγμα των Τευτόνων Ιπποτών είναι μια σταυροφορική οργάνωση η οποία έχει σπείρει τον όλεθρο στους εχθρούς της εδώ και μισό αιώνα. Ο Grandmaster του Τάγματος έχει αναγάγει σε προσωπικό στόχο την ανεύρεση του λιποτάκτη ιερέα και του ιερού κειμηλίου και για αυτό έστειλε τον καλύτερο του στρατηγό, έναν άντρα με το παρατσούκλι "Ο Χασάπης του Βορρά", να εκτελέσει την αποστολή. Όσοι βρεθούν στον δρόμο των φοβερών αυτών Ιπποτών θα γνωρίσουν μονάχα τον θάνατο.\nNPC (Non Playable Countries):\nΕίναι τα κράτη που δεν ανήκουν σε παίκτες. Οι NPC δεν μπορούν να επιτεθούν, ωστόσο αν δεχτούν επίθεση και επιζήσουν, αναπληρώνουν (2 στρατιώτες ανά γύρο) τους αριθμούς τους μέχρι να φθάσουν στους αρχικούς.\nΓΚΡΙ: Εδάφη που ανήκουν στο Livonian Order, παρακλάδι του Teutonic Order που έχει αποσκιρτήσει.\nΜΠΛΕ: Το Δουκάτο της Εσθονίας (Duchy of Estonia). Έχει πρωρεύουσα το Rebal όπου είναι και η έδρα του Αρχιεπίσκοπου της Terra Mariana.\nΜΠΛΕ ΣΚΟΥΡΟ: Επισκοπή της Κουρλάνδης (Bishopric of Courland) με πρωτεύουσα την πόλη της Piltene.\nMOB: Επισκοπή της Ρήγα (Bishopric of Riga), με πρωτεύουσα την ομώνυμη πόλη. Η δεύτερη δυνατότερη αρχιεπισκοπή μετά από εκείνη της Εσθονίας.\nΠΡΑΣΙΝΟ': Επισκοπή του Ντορμπάτ (Bishopric of Dorbat) , με πρωτεύουσα την ομώνυμη πόλη.\nΚάθε γύρος κρατάει το πολύ 2 μέρες. Ο κάθε παίκτης δηλώνουν ΟΛΕΣ τις κινήσεις τους αποκλειστικά στο προσωπικό του PM με τον Game Μaster (GM) χρησιμοποιώντας κόκκινο χρώμα. Σε κάθε γύρο, πριν ξεκινήσει τις κινήσεις του, ο GM του ανακοινώνει με πόσους στρατιώτες μπορεί να ενισχύσει τις δυνάμεις τουι, ποιες κάρτες έχει και ό,τι άλλο χρειάζεται να ξέρει. Οι κινήσεις όλων των παιχτών ΤΡΕΧΟΥΝ ΠΑΡΑΛΛΗΛΑ. Σε κάθε post του GM στο topic απεικονίζει το πως έχει διαμορφωθεί ο χάρτης μετά την κατάληξη όλων των κινήσεων.\nHint: Προτού, ο παίκτης δηλώσει τις κινήσεις του, μπορεί να επιχειρήσει να κάνει διπλωματία με τους υπόλοιπους δύο παίκτες!\nHint: To topic είναι αυστηρά για απλό σχολιασμό ή roleplay.\nΣειρά κινήσεων παίχτη. (Τι δηλαδή πρέπει να ποστάρει στον GM ο κάθε παίχτης).\nΣτην αρχή ο παίκτης μπορεί να ανταλλάξει κάρτες με άλλες κάρτες ή στρατιώτες από άλλους παίκτες. ΠΡΟΣΟΧΗ: Σε κάθε ανταλλαγή ο παίκτης γράφει στον Game Master μόνο το τι δίνει ο ίδιος στον άλλο παίκτη. Για να πάρει το αντάλλαγμα του θα πρέπει να ελπίζει πως ο παίκτης στον οποίο μόλις έδωσε θα τηρήσει την υπόσχεση του στην ανταλλαγή. Υπάρχει πιθανότητα δηλαδή να δώσουν αλλά να μην πάρουν τίποτα. Οτιδήποτε ανταλλάχθηκε είναι διαθέσιμο στον επόμενο γύρο εκτός αν είναι ο τελευταίος όπου η ανταλλαγή γίνεται επιτόπου.\n• Ο αριθμός των στρατιωτών που δικαιούται κάθε παίκτης να βάλει στις διάφορες περιοχές του είναι ίσος με το άθροισμα των αξιών των περιοχών + πιθανή εξαργύρωση καρτών (για εξαργύρωση καρτών, βλέπε παρακάτω).\n• Αποφασίζει πόσους από τους στρατιώτες του θέλει να κάνει πλοία. 2 στρατιώτες = 1 πλοίο. Κάθε πλοίο μπορεί να φορτώσει μέχρι 2 στρατιώτες.\n• Λέει στον GM που θέλει να τοποθετήσει τους στρατιώτες του. Μπορεί να τοποθετήσει μέχρι 5 στρατιώτες σε περιοχές χωρίς κάστρο και μέχρι 10 σε εκείνες με κάστρο. Δεν μπορεί να τοποθετήσει στρατιώτες σε περιοχή του που βρίσκεται σε πολιορκία (για πολιορκία, βλέπε παρακάτω).\n• Λέει στον GM που θέλει να τοποθετήσει τα πλοία του. Μπορεί να τα τοποθετήσει μόνο σε θάλασσα στην οποία κατέχει ακτή. Αν στην θάλασσα υπάρχει εχθρικός στόλος τότε εκτελείται μάχη περίπτωσης Π1 (Για περιπτώσεις μαχών βλέπε παρακάτω) αυτόματα. Δεν υπάρχει όριο στο πόσα πλοία μπορεί να βάλει σε μια θαλάσσια περιοχή.\n3. Παίξιμο καρτών.\nΟ παίχτης μπορεί να παίξει 2 κάρτες το πολύ σε κάθε γύρο. Τις παίζει γράφοντας τις σε δυο slots:\n1) Παίζω την κάρτα διπλωμάτη στην περιοχή Narva\n2) Παίζω την κάρτα κατασκόπου στον παίχτη Teutonic Order\nΑν παίξει μια κάρτα μόνο, μπορεί να την γράψει είτε στο slot 1 είτε στο slot 2. (θα καταλάβετε τη σημασία αυτού, διαβάζοντας το τι κάνει η κάρτα κατασκόπου).\nΌταν εξαργυρώνει (ΚΑΡΤΑ ΣΤΡΑΤΙΩΤΗ, ΚΑΡΤΑ ΣΤΟΛΟΥ) τότε δεν μπορεί να παίξει άλλη κάρτα. Οι στρατιώτες και τα πλοία από την εξαργύρωση μπαίνουν στον επόμενο γύρο. Για περισσότερες λεπτομέρειες στην παράγραφο "ΚΑΡΤΕΣ".\n4. Επίθεση / Κίνηση:\n• Ανακοινώνει επίθεση, δηλώνοντας την περιοχή από την οποία επιτίθεται, την περιοχή στην οποία επιτίθεται (η οποία πρέπει αναγκαστικά να είναι γειτονική με πρώτη) και τον αριθμό των στρατιωτών που θα χρησιμοποιήσει. Πρέπει να αφήνει τουλάχιστον έναν στρατιώτη πίσω (αν υπάρχει κάστρο αναγκαστικά αυτός είναι της φρουράς).\n• Κάθε στρατιώτης/πλοίο μπορεί να διαταχθεί για να συμμετέχει μόνο τις μάχες μιας περιοχής κάθε γύρο.\n• Μετακίνηση: Είναι η απλή μετακίνηση από φιλική περιοχή Α σε άλλη φιλική περιοχή Β. Αν η δεύτερη φιλική (Β) περιοχή έχει δεχθεί επίθεση τότε ο στρατός αυτός εμπλέκεται σε μάχη (περίπτωσης Π1). Αν η πρώτη περιοχή (Α) έχει δεχθεί επίθεση από διαφορετική πλευρά, τότε ο στρατός που μετακινήθηκε δεν συμμετέχει σε μάχη εκεί.\n• Τα πλοία μπορούν να κάνουν στον ίδιο γύρο δύο κινήσεις από τις ακόλουθες τρεις (Επιβίβαση Στρατιωτών, Μετακίνηση, Αποβίβαση Στρατιωτών). Αν κατά την διάρκεια της κίνησης τους συναντήσουν εχθρικό στόλο, εμπλέκονται σε μάχη. Δεν χρειάζεται ο παίκτης να αφήσει πίσω ένα πλοίο κατά την διάρκεια της μετακίνησης. Στρατιώτες που έχουν μπεί και βγει από πλοίο έχουν εξαντλήσει τις πιθανές κινήσεις τους.\n• Επιβίβαση/Αποβίβαση σε/από πλοίο μπορεί να ακυρωθεί αν δεν υπάρχει πια ο αντίστοιχος στόλος.(Έχει καταστραφεί σε μάχη δηλαδή)\nΠαράδειγμα post παίχτη:\nΔίνω μια κάρτα ΣΤΡΑΤΙΩΤΗ στον παίχτη: Βασίλειο της Δανίας\nΒάζω 5 στρατιώτες στο Memel, οι δύο μέσα στο κάστρο οι 3 έξω.\nΒάζω 2 πλοία στην θάλασσα νο7\nΚάνω επίθεση με 6 στρατιώτες από την περιοχή Memel στην περιοχή Durbe\nΜετακινώ τα 2 πλοία μου από την θάλασσα 7 στη θάλασσα 8\nΠροφανώς δεν χρειάζεται η διατύπωση να είναι αυστηρά αυτή. Αν μια εντολή δεν επιτρέπεται ή δεν βγάζει νόημα θα ενημερωθείτε από τον GM και θα ξαναγράψετε ΟΛΕΣ τις κινήσεις σας.\nΚάθε παίχτης ξεκινά με 3 κάρτες στην κατοχή του (όλοι τις ίδιες). Κάθε φορά που πετυχαίνει νίκη σε μάχη/ναυμαχία (όχι απαραίτητα κατάκτηση), τότε στην αρχή του επόμενου γύρου λαμβάνει ακόμα μια κάρτα τυχαία. Οι περισσότερες κάρτες που μπορεί να κρατά στο χέρι του ένας παίκτης κάποια στιγμή, είναι 6. Όταν συμπληρώσει 6 στο χέρι του δεν μπορεί να λάβει άλλη.\nΟι κάρτες είναι συνολικά 6 + 1 ειδική για κάθε παίχτη που την έχει από την αρχή του παιχνιδιού. Η ειδική κάρτα είναι μοναδική, δεν ανταλάσσεται και αφού την παίξει ο παίχτης δεν μπορεί να την ξανατραβήξει.\nΌταν ένας παίχτης προχωρά σε εξαργύρωση καρτών ΣΤΡΑΤΙΩΤΗ/ΣΤΟΛΟΥ δεν μπορεί να παίξει άλλη κάρτα.\nΥπενθυμίζεται πως ο κάθε παίχτης ανακοινώνει το παίξιμο των καρτών του σε δύο slots ακόμα και αν παίξει μόνο μια κάρτα.\nΚάρτες Παιχνιδιού (Κάντε Κλικ για μεγέθυνση - όλες οι παρακάτω είναι διαθέσιμες και στους 3 παίκτες)\nHint: Κάποιες κάρτες είναι πιο πιθανό να τραβηχτούν από κάποιες άλλες.\nΟι συγκεκριμένοι κανόνες περιέχουν τους μηχανισμούς της μάχης, οι οποίοι -μιας και οι κινήσεις όλων των παιχτών συμβαίνουν θεωρητικά παράλληλα-, διαφέρουν από τους κλασικούς Risk. Η κύρια ιδέα μένει όμως ίδια: Γίνεται με ζάρια! Δεν χρειάζεται να τους διαβάσετε ιδιαίτερα προσεκτικά, μπορείτε να ρωτάτε τον GM για οποιοδήποτε σενάριο προκύψει ή σκεφτείτε.\nΚατά την διάρκεια μιας επίθεσης, ο παίκτης για να καταλάβει την περιοχή πρέπει να επιτεθεί και να νικήσει την αντίπαλη στρατιά και έπειτα* (*βλέπε πολιορκία) την αντίπαλη φρουρά. Οι μάχες γίνονται με ζάρια όπως τα κλασσικά Risk. Από 1 ως 3 για τους επιτιθέμενους και από 1 ως 2 για τους αμυνομένους (υπάρχουν εξαιρέσεις!) Το καλύτερο ζάρι του κάθε παίχτη αναμετράται με το καλύτερο του αντιπάλου του. Έπειτα, τα αμέσως επόμενα καλύτερα ζάρια των δύο παιχτών. Σε περίπτωση ισοτιμίας επικρατεί το ζάρι του αμυνόμενου. Ο επιτιθέμενος παίζει με τρία ζάρια αν επιτίθεται από τέσσερις στρατιώτες και πάνω, με 2 ζάρια αν έχει τρεις στρατιώτες στην επίθεση και με 1 ζάρι αν του μένουν δύο ή ένας στρατιώτες. Ο αμυνόμενος με 2 ζάρια για τρεις στρατιώτες και πάνω και με ένα ζάρι για δύο ή ένα στρατιώτες. Ισοτιμίες στις ζαριές ευνοούν τον αμυνόμενο (και στρατιά και φρουρά). Για τα αποτελέσματα των μαχών θα χρησιμοποιηθεί αυτός ο dice generator: http://www.random.org/dice/?num=3\nΠαράδειγμα μάχης (ζάρι προς ζάρι).\nΜΑΧΕΣ & ΝΑΥΜΑΧΙΕΣ\nΠαρακάτω παρουσιάζεται πως επιλύεται η μάχη σε διάφορα σενάρια που μπορούν με προκύψουν. Παρουσιάζεται ο αριθμός των ζαριών κάθε πλευράς ανά περίπτωση. Κόκκινο ζάρι σημαίνει πως ο παίχτης επικρατεί σε μια ισοβαθμία στη ρίψη. Σε ισοβαθμία δύο μη-κόκκινων ζαριών, χάνουν και οι δύο πλευρές από έναν στρατιώτη.\nΠ1: Επίλυση μάχη μεταξύ δύο στρατιών που βρίσκονται σε κίνηση.\nΠ2: Επίθεση ενός παίχτη σε μια αμυνόμενη στρατιά\nHint: Γενικά, το ένα παραπάνω ζάρι είναι ισχυρότερο από την ισχύ σε ισοβαθμία, άρα η επίθεση είναι λιγάκι καλύτερη από την άμυνα!\nΠΟΛΙΟΡΚΙΑ: Όταν ο παίχτης κάνει επίθεση σε ένα αντίπαλο κάστρο.\nΠολιορκία μπορεί να συμβεί μονάχα αν ο επιτιθέμενος έχει τουλάχιστον ίσο αριθμό στρατιωτών με το πολιορκημένο. Για την κατάληψη ενός Κάστρου χρειάζονται 2 γύροι:\n1. Γύρος Πολιορκίας: Σε αυτόν τον γύρο ο επιτιθέμενος αποκλείει τον αμυνόμενο. Ο αμυνόμενος δεν μπορεί να βάλει στρατιώτες σε αυτήν την περιοχή. Μπορεί να λάβει ωστόσο τους στρατιώτες που αναλογούν στην αξία της περιοχής\n2a: Γύρος Εφόδου για τον επιτιθέμενο: Μπορεί να κάνει επίθεση και να καταλάβει το κάστρο. Αν ο αμυνόμενος δεν επιχειρήσει έξοδο, θα χρησιμοποιήσει δύο ζάρια εναντίον δύο με χαμένες τις ισοβαθμίες.\n2b: Έξοδος. Ο αμυνόμενος μπορεί να επιχειρήσει έξοδο. Σε αυτήν την περίπτωση η μάχη είναι Π1 (3vs3 ζάρια).\nΟ επιτιθέμενος είναι υποχρεωμένος να κάνει έφοδο στον δεύτερο γύρο ή να υποχωρήσει σε διαφορετική περιοχή.\nΠαράδειγμα Πολιορκίας (Π3):\nΝΑΥΜΑΧΙΕΣ: Κάθε Ναυμαχία επιλύεται ως περίπτωση μάχης Π1. Για να γίνει Ναυμαχία πρέπει δύο στόλοι να καταλήξουν σε μια περιοχή την ίδια στιγμή ή να συναντηθούν ενώ κινούνται στις αντίθετες κατευθύνσεις (όπως η περίπτωση Π1 πιο πάνω). Από την στιγμή που τα πλοία μπορούν να κάνουν δύο κινήσεις, υπάρχει περίπτωση να περάσουν από την ίδια θάλασσα σε διαφορετική στιγμή. Σε αυτήν την περίπτωση ΔΕΝ έχουμε Ναυμαχία.\n> Γενική Σειρά Προτεραιότητας Κινήσεων- ΣΗΜΑΝΤΙΚΟ! <\nΓια τις πολύπλοκες μάχες και γενικά σε ότι παράλληλη κίνηση γίνει, ισχύει η παρακάτω σειρά:\n1) Είσοδος/απλή έξοδος παίχτη σε δικό του κάστρο (αν αυτό δεν ήταν σε πολιορκία από τον προηγούμενο γύρο)\n3) Επιβίβαση σε πλοίο\n4) Απόβαση (και μάχη αν χρειαστεί)\n5) Μάχη έξω από το κάστρο (Π1 και μετά Π2 - Επίσης σε περίπτωση 3way battle ο κάτοχος της περιοχής μάχεται στο τέλος)\n6) Πολιορκία/Έφοδος στο κάστρο\n7) (Μόνο για Endgame) - Μετακίνηση στρατού που έχει στην κατοχή του το κειμήλιο.(Περισσότερα όταν ξεκινήσει το Endgame, δηλαδή ένας πάικτης έχει στην κατοχή του το κειμήλιο!)\nΚρυφή σειρά: Για την περίπτωση που προκύψει σενάριο που δεν έχει προβλεφθεί, υπάρχει μια σειρά προτεραιότητας ανα παίκτη (όπως στα προηγούμενα Risk) η οποία αλλάζει ανα γύρο (με ολίσθηση, ο 1ος πάει 3ος, ο 2ος πάει 1ος κλπ) και ενδεχομένως να βοηθήσει στην επίλυση ενός θέματος. Ελπίζουμε να μην χρησιμεύσει ποτέ!\nΣενάριο: ο Α και ο Β επιτίθονται ταυτόχρονα για να πάρουν μια περιοχή του Γ\n(1) Μάχη μεταξύ Α και Β\n(2) Ο νικητής του (1) επιτίθεται στον Γ.\nΣενάριο: ο Α και ο Β κάνουν επίθεση ταυτόχρονα ο ένας στον άλλον (Π1), ενώ ο Γ επιτίθεται στην περιοχή από την οποία ξεκίνησε ο Β\n(1) Μάχη μεταξύ Α και Β (Π1)\n(2) Μάχη μεταξύ Γ και όσων στατιωτών του Β έχουν μείνει πίσω (Π2) με τον Γ επιτιθέμενο..\n(3) Σε περίπτωση που Α νίκησε την μάχη (1) και ο Γ την μάχη (2) έχουμε μάχη Α-Γ(Π2) με τον Α επιτιθέμενο\n(4) Σε περίπτωση που Α νίκησε την μάχη (1) και ο Β την μάχη (2) έχουμε μάχη (Π2) με τον Α επιτιθέμενο\nΣενάριο: ο Α, ο Β και ο Γ κάνουν επίθεση ταυτόχρονα σε μια ουδέτερη περιοχή\n(1) Μάχη (Π1) μεταξύ ΑΒ, ΒΓ και ΑΓ σε κάθε ρίψη ζαριών.\n(2) Ο νικητής του (1) πολεμά τον NPC με (Π2) εκτός αν πρόκειται για κάστρο και τότε ξεκινά πολιορκία αν πληρείται το κριτήριο του τουλάχιστον ίσου αριθμού με τους πολιορκημένους.\nΣενάριο: Έπειτα από Πολιορκία, ο Α κάνει έφοδο στο κάστρο του Β. Ο Β κάνει έξοδο με τους μισούς του στρατιώτες + επίθεση στους πολιορκητές από πλοίο + επίθεση από αλλη περιοχή. Οι μάχες γίνονται ανάλογα με την σειρά όπως έχει οριστεί πιο πάνω (ΓΕΝΙΚΗ ΣΕΙΡΑ ΠΡΟΤΕΡΑΙΟΤΗΤΑΣ ΚΙΝΗΣΕΩΝ)\n(1) Μάχη Π1 Α και Β(πλοίο)\n(2) Μάχη Π1 Α και Β(εξωτερική περιοχή)\n(3) Μάχη Π1 Α και Β(έξοδος των μισών πολιορκημένων)\n(4) Μάχη Π3 Α και Β για το κάστρο\nΠΡΟΣΟΧΗ: Σε σενάριο που δεν έχει προβλεφθεί, ο GM έχει το δικαίωμα να ορίσει αυτός όπως πιστεύει (με βάση πάντα τη λογική), το πως θα διευθετηθεί η περίπτωση. Ενθαρρύνεται η ενημέρωση του σε περίπτωση που κάποιος παίκτης εντοπίσει ένα κενό στους κανόνες.\nΠαρά τη πληθώρα των οδηγιών το παιχνίδι είναι πάρα πολύ απλό, και όπως και τις προηγούμενες φορές, μέσα σε έναν γύρο θα έχετε μάθει να παίζετε. Στην ουσία δεν χρειάζεται καν να διαβάσετε όλο το thread από την αρχή μιας και το ίδιο το παιχνίδι θα σας αναγκάσει να ανατρέξετε στους κανόνες που έχει μέσα ή να ρωτήσετε τον GM. Ρίξτε μια ματιά στο παράδειγμα των πως πρέπει να είναι τα post ενός παίκτη. Τους πρώτους γύρους θα σας λέω εγώ ο ίδιος πως θα κάνετε αυτό που θέλετε να κάνετε. Όπως και στα προηγούμενα παιχνίδια, οι παίχτες έμαθαν τους κανόνες παίζοντας, σε έναν μόλις γύρο!\nΦυσικά, κάθε ερώτηση, όποια και αν είναι (ΔΕΝ ΥΠΑΡΧΕΙ ΧΑΖΗ ΕΡΩΤΗΣΗ!) τη ρίχνετε στο pm. Ακόμα και αν πιστεύετε πως την ρωτήσατε στο παρελθόν ξανά! Μπορώ να απαντήσω στην ίδια ερώτηση όσες φορές γίνει.\nFor the Order/King/Republic!\nΗ ΚΛΗΡΩΣΗ ΓΙΑ ΤΟΝ ΠΟΙΟ ΛΑΟ ΘΑ ΕΧΕΙ Ο ΚΑΘΕΝΑΣ ΣΑΣ ΕΧΕΙ ΠΡΑΓΜΑΤΟΠΟΙΗΘΕΙ. ΠΕΡΙΜΕΝΕΤΕ PM ΑΠΟ ΕΜΕΝΑ ΓΙΑ ΝΑ ΞΕΚΙΝΗΣΟΥΜΕ (ΤΕΤΑΡΤΗ 5/7)\nEdited by Black Kaiser, 23 July 2017 - 20:01.\nPosted 05 July 2017 - 15:30\nKingdom of Denmark: Utaku\nThe Republic of Novgorod: Osama Bin Laden\nThe Teutonic Order: Fandom\nΞΕΚΙΝΑ Ο ΠΡΩΤΟΣ ΓΥΡΟΣ ΤΟΥ ΠΑΙΧΝΙΔΙΟΥ\nΕΛΕΓΞΤΕ ΤΑ PMs σας\nDEADLINE: 8/7 - 12.00\nEdited by Black Kaiser, 18 July 2017 - 00:04.\n#3 Black Kaiser\nPosted 08 July 2017 - 20:50\nΤο κείμενο αφήγησης θα προστεθεί αργότερα\nThe Kingdom of Denmark(Utaku) captured Leal\nThe Teutonic Order(Fandom) captured Goldingen\nDünaburg is under siege by The Republic of Novgorod(Osama)\nCards played: 1\nΞΕΚΙΝΑ Ο 2ος ΓΥΡΟΣ ΤΟΥ ΠΑΙΧΝΙΔΙΟΥ\nDEADLINE: 10/7 22:00\nEdited by Black Kaiser, 18 July 2017 - 00:05.\nPosted 08 July 2017 - 23:24\nΟ στόλος μου και οι γενναίοι μου στρατιώτες είναι έτοιμοι να κατακτήσουν κάθε εχθρική περιοχή!!! Κερδίσαμε μια μικρή μάχη, με στόχο να κερδίσουμε και τον πόλεμο! Στα όπλα αγαπημένοι μου ναύτες και μη φοβηθείιτε τίποτα!!! Γενναιότητα και θάρρος με μοναδικό σύνθημα: "ΓΙΑ ΤΟΝ ΑΜΠΕΛ ΡΕ ΓΑΜΩΤΟ"!!!\n#5 Black Kaiser\nPosted 11 July 2017 - 17:58\nCastle of Dünaburg, 1227 μ.Χ\nΟι Ρώσοι πήραν τον βόρειο πύργο...\nΤις επτά μέρες που πολεμούσαν τη στρατιά του Νόβγκοροντ είχε ακούσει το ίδιο πράγμα εκατό φορές. Οι Ρώσοι πήραν τον βόρειο πύργο, οι Ρώσοι πέρασαν το ποτάμι και βρέθηκαν από πίσω τους, οι Ρώσοι είχαν σκάψει τούνελ και διέλυσαν τα θεμέλια του βόρειου τοίχους, Ο ιερέας-στρατηγός που είχαν για ηγέτη, τους είχε καταραστεί και είχε δηλητηριάσει το νερό της αποθήκης τους και πολλά άλλα. Καταραμένοι αιρετικοί, σκέφτηκε ο Χάινς. Από όλους τους λαούς, αυτούς μισούσε περισσότερο.\n"ΤΟΞΑ!" φώναξε ο φρούραρχος του, οι υπερασπιστές του κάστρου έβγαλαν ένα βέλος από την φαρέτρα τους. Ο Χάινς το έβαλε στο τόξο του και τέντωσε την χορδή. Μπορούσε να ακούσει τους Ρώσους, που ήταν έτοιμοι να επιχειρήσουν ακόμα μια νυχτερινή επίθεση. Αυτήν την φορά ο πάταγος που έκανε η προέλαση τους ακουγόταν ακόμα πιο βροντερός.\n"Τα καθάρματα έφεραν ενισχύσεις. Ετοιμαστείτε!", φώναξε ο φρούραρχος.\nΟ Χάινς σημάδεψε στις παρυφές του δάσους, εκεί από όπου περίμενε να εμφανιστούν οι εχθροί. Οι Ρώσοι πεζικάριοι, ήταν ελαφρά οπλισμένοι και προσπαθούσαν να καταλάβουν το κάστρο του Ντίναμπουργκ χρησιμοποιώντας ψηλές σκάλες. Δεν είχα καταπέλτες ούτε κριούς. Πως περίμεναν να--!\nΑκόμα ένα ακολούθησε, το τρίτο έγινε τέταρτο και το τέταρτο πέμπτο. Ο τοξότης από τη Ρήγα\nέριξε όλα τα βέλη του και έβγαλε το σπαθί του.\n"ΡΙΞΤΕ!" ούρλιαξε ο φρούραρχος και ο Χάινς άφησε το βέλος του το οποίο δευτερόλεπτα μετά καρφώθηκε λίγο δεξιά από το πόδι ενός Ρώσου πεζικάριου. Σάστισε. "Πόσοι είναι....;" μουρμούρησε τρομαγμένος.\n"Κατά βούληση!" διέταξε ο φρούραρχος και ο Χάινς έριξε ακόμα ένα βέλος. Ακόμα ένα ακολούθησε, το τρίτο έγινε τέταρτο και το τέταρτο πέμπτο. Ο τοξότης από τη Ρήγα έριξε όλα τα βέλη του και έβγαλε το σπαθί του. Η μια σκάλα των Ρώσων είχε ήδη σκαλώσει στο τείχος και ένας άγριος πολεμιστής από την Νάρμπα ξεπρόβαλε με τον πέλεκυ του. Ο Χάινς έμπηξε το σπαθί στο πρόσωπο του και ο Ρώσος έπεσε πίσω, αφήνοντας μια τρομακτική κραυγή πόνου. Έπειτα, πήρε μια από τις σιδερένιες βέργες που είχαν αφεθεί κάτω από τις πολεμίστρες και την πέρασε κάτω από τις μεταλλικές δαγκάνες της σκάλας. Ένας σύντροφος του ήρθε να τον βοηθήσει.\n"Σπρώξε!" φώναξε και ο Χάινς έδωσε κάθε ίχνος δύναμης που του είχε απομείνει για να απαγκιστρώσει την σκάλα. Για καλή τους τύχη, οι μεντεσέδες των μεταλλικών δαγκάνων έσπασαν ακριβώς την στιγμή που ακόμα ένας Ρώσος στρατιώτης ετοιμαζόταν πηδήξει το τοίχωμα. Η σκάλα σήρθηκε προς τα πίσω και αυτός και έσπασε το κεφάλι του στο τείχος και έπειτα στο σκληρό χώμα της κρύας εκείνης γης.\nΟ Χάινς έπεσε στα τέσσερα, αποκαμωμένος. Γέλασε στον σύντροφο του και έπειτα από μερικές ανάσες ετοιμάστηκε να ανασηκωθεί και να συνεχίσει την μάχη. Δεν μπόρεσε. Ένας οξύς πόνος... Το κεφάλι του βάρυνε ξαφνικά και νόμιζε πως κάποιος του κατέβρεξε τα μαλλιά. Δεν ήταν όμως νερό. Αίμα...; τραύλισε και έπεσε στο έδαφος.\nΠήραν τον βόρειο πύργο, νόμιζε πως ακούσε και έπειτα ήρθε το σκοτάδι και τον κατάπιε...\nThe Republic of Novgorod(Osama) captured Dünaburg\nThe Kingdom of Denmark(Utaku) captured Hapsal\nPiltene is under siege by The Teutonic Order(Fandom)\nCards played: 0\nΞΕΚΙΝΑ Ο 3ος ΓΥΡΟΣ ΤΟΥ ΠΑΙΧΝΙΔΙΟΥ\nΣΕ ΛΙΓΗ ΩΡΑ ΕΛΕΓΞΤΕ ΤΑ PMs σας\nDEADLINE: 13/7 20:00\nEdited by Black Kaiser, 18 July 2017 - 00:24.\nPosted 13 July 2017 - 20:39\nCastle of Piltene, 1227 μ.Χ,\nTo Κάστρο του Piltene καιγόταν. Η φωτιά είχε φθάσει στις σιταποθήκες του και όλα τα σιτηρά που βρίσκονταν εκεί, κάηκαν ολοσχερώς. Μια τεράστια στήλη καπνού υψωνόταν στον ουρανό, ορατή ακόμα και στην Ρήγα, στην απέναντι πλευρά του ομώνυμου κόλπου.\nΟι Ιππότες είχαν μαζέψει με την βία τον πληθυσμό της πόλης στην κεντρική πλατεία και είχαν ξεκινήσει να ξεχωρίζουν τους Καθολικούς, από τους Παγανιστές, τους Ορθόδοξους και τους υπολοίπους. Οι Καθολικοί πολίτες του Piltene μαζεύτηκαν στο βόρειο μέρος της πλατείας και τους δόθηκαν φαγητό και νερό. Οι ικανοί άντρες και παιδιά ανέβηκαν σε κάρα και στάλθηκαν αμέσως στο Windaw για εκπαίδευση. Στην αντίπερα όχθη της πλατείας, οι Ιππότες είχαν δημιουργήσει έναν κλοιό γύρω από τους αλλόδοξους και περίμεναν τις αναμενόμενες εντολές.\nΟ Χασάπης βρισκόταν στον Καθεδρικό της πόλης, έναν Ναό όχι πολύ μεγάλο αλλά πλούσιο σε τοιχογραφίες και εικονίσματα. Κοιτούσε μια συγκεκριμένη τοιχογραφία, την Παναγία να κοιτά στον ουρανό και να κάνει επίκληση προς τον Θεό έχοντας τα χέρια της σηκωμένα ψηλά. Ο άνδρας, αφού κάθισε μερικά δευτερόλεπτα ακίνητος, γύρισε και κατευθύνθηκε προς το κέντρο του Ναού, στον διάδρομο που ένωνε την Αγία τράπεζα με την είσοδο. Κάτω στο χαλί, ο ηλικιωμένος επίσκοπος της πόλης ήταν πεσμένος στα γόνατα, και δεξιά και αριστερά στέκονταν δύο ψηλοί Ritterbrüder.\nΟι Ιππότες είχαν μαζέψει με την βία τον πληθυσμό της πόλης στην κεντρική πλατεία και είχαν ξεκινήσει να\nξεχωρίζουν τους Καθολικούς, από τους Παγανιστές, τους Ορθοδόξους και τους υπολοίπους.\n"Δεν μπορείς να το κάνεις αυτό..." ψέλλισε ο επίσκοπος. "Εδώ είναι ο οίκος του Θεού!"\nΟ Χασάπης δεν φάνηκε να αντιδρά. Κοίταξε τον ιερέα με τα ψυχρά του γκρίζα μάτια, και έπειτα του έδειξε την τοιχογραφία. "Φτιάχτηκε αυτήν η εικόνα από τον αδελφό Abel;"\n"Αυτός ο Ναός αποτελεί άσυλο κ--". Ο ιερέας δεν πρόλαβε να ολοκληρώσει αφού ένας από τους Ritterbrüder χτύπησε με το μεταλλικό του γάντι τον επίσκοπο στο πρόσωπο. Ήταν τόση η σφοδρότητα του χτυπήματος, που η μύτη του επισκόπου έσπασε και ολόκληρο το πρόσωπο του μάτωσε.\n"Φτιάχτηκε αυτήν η τοιχογραφία από τον αδελφό Abel;" ρώτησε και πάλι ο Χασάπης, με τον ίδιο ψυχρό τόνο.\n"...Ν-ναι... Πριν κ-κάμποσο καιρό..."\n"Σου είπε τίποτα για αυτήν όταν την ολοκλήρωσε; Ή οτιδήποτε άλλο πριν φύγει;"\n"Ο-όχι", ψέλλισε ο επίσκοπος.\nΟ Χασάπης κοίταξε τον ηλικιωμένο ζυγίζοντας φαινομενικά τις απαντήσεις του, και έπειτα του χαμογέλασε ενθαρρυντικά. Τον πλησίασε και αφού τον άγγιξε στο μάγουλο του είπε: "Σε πιστεύω." Ο ιερέας τον κοίταξε στα μάτια. "Κοιμήσου καλά, αδελφέ μου", και με αυτά τα λόγια ο ηγέτης των Τευτόνων Ιπποτών έκανε νόημα στους δύο άνδρες του να τον μεταφέρουν εκτός του Ναού. "Βάλτε τον μαζί με τους αιρετικούς που τόσο καιρό ανεχόταν σε αυτήν την αμαρτωλή πόλη.\n"Ό-όχι!" τραύλισε ο ιερέας.\nΟ Χασάπης έριξε μια τελευταία ματιά στο κομμάτι του χάρτη του Abel. "Και σκοτώστε τους όλους."\nThe Teutonic Order(Fandom) captured Piltene\nThe Bishopric of Courland(NPC) was eliminated!\nThe Teutonic Order(Fandom) owns 2 Chapels!\nThe Republic of Novgorod(Osama) captured Nerft\nThe Republic of Novgorod(Osama) captured Kokenhusen\nThe Republic of Novgorod(Osama) failed to capture Kreslau\nThe Kingdom of Denmark(Utaku) captured Pernau\nCards played: 6\nΞΕΚΙΝΑ Ο 4ος ΓΥΡΟΣ ΤΟΥ ΠΑΙΧΝΙΔΙΟΥ\nDEADLINE: 15/7 20:00\nEdited by Black Kaiser, 22 July 2017 - 00:19.\nPosted 16 July 2017 - 11:41\nΗ θάλασσα ανταριασμένη, χτυπούσε με κρότο τους λευκούς βράχους της ακτής του Wolmar. Στο σημείο που το νερό αναμειγνυόταν με το χιόνι πάνω από την τραχιά πέτρα και δημιουργούσε μια ασημένια γλίτσα, στεκόταν μια γυναίκα που κοιτούσε αγέρωχα τον σκοτεινό ουρανό, αφήνοντας τον αλμυρό αέρα να της χαϊδέψει τα μαλλιά.\n"Ο κόσμος σου δεν ήταν δικός μου, τα μάτια σου μου το είπαν", τραγούδησε.\nΠέρα από την θάλασσα, μακριά από την Terra Marianna, στην πόλη του Roskilde η Hannah είχε αφήσει την οικογένεια της, τα παιδιά και τις αδελφές της. Πριν δύο μήνες είχε ξεκινήσει, Ναύαρχος του Flade, 60 πολεμικών καραβιών με σκοπό την εύρεση του πολύτιμου ιερού κειμηλίου, πριν τους Τεύτονες και το Novgorod. Η πολεμίστρια όμως δεν ενδιαφερόταν για το χριστιανικό αντικείμενο για το οποίο ήθελε ο Βασιλιάς να δώσουν τη ζωή τους. Η μόνη της έννοια ήταν να βρει τον μεγάλο της αδελφό.\nΠέρα από την θάλασσα, μακρυά από την Terra Marianna, στην πόλη του Roskilde, η\nHannah είχε αφήσει την οικογένεια της, τα παιδιά και τις αδελφές της.\nLeal, Hapsal, Pernau είχαν πέσει στα χέρια των περήφανων της Huscarls και τώρα σειρά έπαιρναν και οι άλλες πόλεις. Θα έψαχνε κάθε σπιθαμή, κάθε εκκλησάκι και καθεδρικό για να βρει τον Abel. Ο Abel... Στα 15 του χρόνια ταξιδέψε στο Μαριένμπουργκ για να ενταχθεί στου Τεύτονες Ιππότες και να πολεμήσει τον Παγανισμό. Ποτέ δεν είχε καταλάβει αυτήν του την απόφαση. Η οικογένεια τους ήταν μια από τις τελευταίες που ακολουθούσαν τους Παλιούς Τρόπους. Τους Τρόπους των Βίκινγκ, εκείνους που ο προσκείμενος πια στον Χριστιανισμό και στον Πάπα, Βασιλιάς τους ήθελε να εξαλείψει.\n"Οι Παλιοί Τρόποι χάθηκαν", τραγούδησε η Hannah, "Και αναρωτιέμαι γιατί..."\nΤο βούκινο ακούστηκε, το πρωί είχε έρθει και η γυναίκα έπρεπε να γίνει πολεμίστρια ξανά.\nThe Teutonic Order(Fandom) defeated The Republic of Novgorod(Osama) in Owcze\nThe Teutonic Order(Fandom) captured Owcze\nThe Republic of Novgorod(Osama) captured Kreslau\nReval is under siege by The Kingdom of Denmark(Utaku)\nWolmar is under siege by The Kingdom of Denmark(Utaku)\nΞΕΚΙΝΑ Ο 5ος ΓΥΡΟΣ ΤΟΥ ΠΑΙΧΝΙΔΙΟΥ\nDEADLINE: 17/7 22:00\nEdited by Black Kaiser, 18 July 2017 - 00:23.\n#8 Black Kaiser\nPosted 17 July 2017 - 23:42\nΗ μάχη του Kreslau\nOι Τεύτονες Ιππότες όρμησαν στην γέφυρα του ποταμού Düna αλλά σε αντίθεση με ό,τι περίμεναν, οι Ρώσοι δεν είχαν έρθει να τους συναντήσουν στις όχθες του ποταμού. Έτσι, δίχως αντίσταση πέρασαν και άρχισαν να προελαύνουν προς την πόλη του Kreslau. Κατά την διάρκεια της προέλασης τους σε κάθε μίλι πάνω στον πλακόστρωτο δρόμο προς την πόλη, οι Ρώσοι, με διαταγή του ίδιου του ηγέτη τους Alexei Korzhakov είχαν κρεμάσει τα πτώματα Τευτόνων αιχμαλώτων με επιγραφές πάνω τους που έγραφαν "Αυτός είσαι εσύ".\nΟι δύο στρατιές συναντήθηκαν 8 χιλιόμετρα έξω από την πόλη και συγκρούστηκαν με σφοδρότητα\nβάφοντας με αίμα το χιονισμένο τοπίο.\nΜόλις, φάνηκε η κωμόπολη του Kreslau, οι Ιππότες παρατάχτηκαν και ετοιμάστηκαν για μάχη. Οι πρώτοι στρατιώτες του Novgorod ήρθαν από τα ανατολικά τους. 9.000 άνδρες που είχε στείλει το Dünaburg για να βοηθήσει το Kreslau. Οι δύο στρατιές συναντήθηκαν 8 χιλιόμετρα έξω από την πόλη και συγκρούστηκαν με σφοδρότητα βάφοντας με αίμα το χιονισμένο τοπίο. Παρότι οι Ρώσοι κοίταξαν να αιφνιδιάσουν τους αντιπάλους τους, με επίθεση στο δεξί τους άκρο, οι άκρως πειθαρχημένοι Τεύτονες κατάφεραν και απώθησαν την επίθεση, χάνοντας ωστόσο πάνω από τον μισό τους στρατό.\nΤην δεύτερη μέρα, παρά τις απώλειες, ο Komtur της εκστρατείας διέταξε τους Τεύτονες να επιτεθούν και να καταλάβουν το Kreslau. Η πόλη δεν διέθετε κάστρο, αλλά οι Ρώσοι που την υπεράσπιζαν ήταν 12.000 άνδρες, υπερδιπλάσιοι των επιτιθέμενων. Οδηγώντας τους Ιππότες στην πλατεία, επιτέθηκαν από όλες τις πλευρές και τους κατέσφαξαν.\nΣημείωση 1: Από εδώ και πέρα, μαζί με την περιγραφή θα σας δίνονται και μερικά ενδεικτικά στατιστικά των μαχών ώστε να έχετε όλοι καλύτερη ιδέα τι συνέβη κατά την διάρκεια του γύρου.\nΣημείωση 2: Μετακινούμαστε στο Tinypic απ'τους Σκρουτζ του Photobucket\nThe Kingdom of Denmark(Utaku) captured Wolmar (14vs - Π3)\nThe Kingdom of Denmark(Utaku) captured Reval (20vs - Π3)\nThe Kingdom of Denmark(Utaku) owns 2 Chapels!\nThe Republic of Novgorod(Osama) captured Ascheraden (5vs5 - Π2)\nThe Teutonic Order(Fandom) defeated The Republic of Novgorod(Osama) in Kreslau (11vs9 - Π1)\nThe Republic of Novgorod(Osama) defeated The Teutonic Order(Fandom) in Kreslau (5vs12 - Π2)\nThe Kingdom of Denmark(Utaku) defeated The Teutonic Order(Fandom) at Sea #4 (11vs3 - Π1)\nCards played: 2 (1 special)\nΞΕΚΙΝΑ Ο 6ος ΓΥΡΟΣ ΤΟΥ ΠΑΙΧΝΙΔΙΟΥ\nΕΛΕΓΞΤΕ ΣΕ ΛΙΓΗ ΩΡΑ ΤΑ PMs σας\nDEADLINE: 19/7 23:00\n#9 Black Kaiser\nPosted 22 July 2017 - 00:17\nΚόλπος της Φινλανδίας,\n22 μίλια βορειοδυτικά του Reval.\nΟ Νικίτα Ζερζάκοβ χάζευε τις σκοτεινές φιγούρες που σχημάτιζαν τα καράβια μέσα στην ομίχλη. Τα κατάρτια των πλοίων της ρωσικής μοίρας που στάλθηκε να φυλάει το πέρασμα στον κόλπο της Φινλανδίας, θύμιζαν κορμούς ενός απόκοσμου δάσους. Μέσα στο πέπλο της παχιάς ομίχλης, οι φωτιές στους πυρσούς στις κουπαστές τριζοβόλιζαν αχνά. Μια φωνή ακούστηκε και χάθηκε κάπου μακριά.\nO 15χρονος καμαρότος έβρισκε πια την συγκεκριμένη γαλήνη εθιστική. Και όμως, έναν μήνα πριν όταν η μοίρα του έφθασε στο πέρασμα, ο Νικίτα αρχικά μίσησε την ομίχλη και την υγρασία της βόρειας ακτογραμμής της Λιβονίας. Συνήθισε όμως. Όπως και την ναυτία, τις αρρώστιες, τις κακουχίες και το κρύο στο κατάστρωμα. Καλύτερα η ομίχλη και η ησυχία παρά ο πόλεμος και ο θάνατος που περίμεναν όποιον είχε καταταγεί στο στρατό της Δημοκρατίας. Ο ίδιος, με καταγωγή από ένα χωριό στα παράλια, κοντά στη Νάρβα, είχε ακολουθήσει την δουλεία του πατέρα του και είχε γίνει ψαράς. Οι ώρες που είχε περάσει στη θάλασσα, ήταν εκείνες που τον έστειλαν στον Στόλο του Νόβγκοροντ και όχι στον στρατό. Ο πατέρας του δεν ήταν τόσο τυχερός ωστόσο. Θα πεθάνει πολεμώντας κερασφόρα τέρατα, είχε προφητέψει η μάνα του, η γιαγιά του Νικίτα. Ήταν οι Γερμανοί τέρατα όπως έλεγαν οι υπόλοιποι ναύτες του Σανκτ Πετία;\nΌπως το Vodyanoy, το βατραχόμορφο τέρας που ρίχνει τους ανθρώπους από τις βάρκες τους και\nτους παρασύρει βαθιά μέσα στο νερό για να τους πνίξει.\nΤέρατα, σκέφτηκε ο Νικίτα και κοίταξε το νερό που ίσα που φαινόταν στην θολούρα της ομίχλης. Όπως το Vodyanoy, το βατραχόμορφο τέρας που ρίχνει τους ανθρώπους από τις βάρκες τους και τους παρασύρει βαθιά μέσα στο νερό για να τους πνίξει. Ο Νικίτα πάντα πίστευε στα τέρατα και στους δαίμονες. Ζούσε το Vodyanoy στο αλμυρό νερό; Ζούσαν οι Γερμανοί στον Βορρά; Η ώρα πέρασε μέχρι που ακούστηκαν και άλλες φωνές. ο Νικίτα ανάβλεψε. Ήταν η πρώτη φορά εδώ και έναν μήνα που κάτι χαλούσε την ησυχία της νύχτας. Και τότε το είδε. Μια σκοτεινή και μεγάλη φιγούρα, είχε ξεπροβάλει από το νερό ακριβώς μπροστά από το σημείο που στεκόταν. Έπλεε σιγανά με στην ομίχλη ακριβώς δίπλα στο Σανκτ Πετία. Το αίμα του νεαρού ναύτη πάγωσε. Το Vodyanoy;\nΈνα βούκινο ακούστηκε, και έπειτα καμπάνες, φωνές και ουρλιαχτά. Αλλά ο Νικίτα δεν τις άκουσε ποτέ. Το πλάσμα τον τόξευσε στο μέτωπο με ένα κόκκινο βέλος, και έπειτα τον κάλεσε κοντά του, στη λήθη των παγωμένων νερών της βόρειας θάλασσας.\nThe Republic of Novgorod(Osama) captured Balvi (5vs5 - Π2)\nThe Livonian Order was eliminated!\nThe Teutonic Order(Fandom) captured Kreslau (27vs1 - Π2)\nThe Kingdom of Denmark(Utaku) defeated The Republic of Novgorod(Osama) at Sea #2 (5vs2 - Π1)\nCards played: 3\nΞΕΚΙΝΑ Ο 7ος ΓΥΡΟΣ ΤΟΥ ΠΑΙΧΝΙΔΙΟΥ\nDEADLINE: 23/7 22:00\nPosted 23 July 2017 - 23:33\nΗ πολιορκία του Dorpat, 1227 μ.Χ\nΟι τρεις θεόρατοι καταπέλτες είχαν τα ονόματα των αρχαίων Θεών των Βίκινγκ: Όντιν, Θορ και Χελ. Ο αρχιεπίσκοπος του Roskilde ποτέ δεν θα ενέκρινε αυτές τις παγανιστικές ονομασίες αλλά εκείνος και το συνάφι του βρίσκονταν εκατοντάδες χιλιόμετρα μακριά. Το μόνο που είχαν τώρα να αντιμετωπίσουν οι 3 παλιοί θεοί, ήταν τα τείχη του κάστρου του Dorpat. Τα βλήματα 150 κιλών εκσφενδονίζονταν στον αέρα και κατέληγαν με ορμή πάνω στην παλιά πέτρα.\nΤα βλήματα 150 κιλών εκσφενδονίζονταν στον αέρα και κατέληγαν με ορμή πάνω στην παλιά πέτρα\nΟι Δανοί μηχανικοί είχαν εστιάσει και τα 3 πολιορκητικά όπλα στο νότιο σημείο του κάστρου, στην κεντρική του πύλη. Ένα βλήμα έριξε τον δεξιό πυργίσκο με το ξεκίνημα της πολιορκίας και μέχρι το τέλος της δεύτερης μέρας έκανε την εμφανίση του ένα μεγάλο ρήγμα στην οχύρωση του κάστρου. Οι Σκανδιναβοί πολεμιστές δεν θα άφηναν τους υπερασπιστές να το φράξουν κατά την διάρκεια της νύχτας και έτσι διατάθηκε γενική επίθεση στο σημείο αμέσως.\nΕκείνη την νύχτα, το Dorpat θα μπορούσε να έχει την τύχη του Leal, του Reval, του Wolmar και του Pernau. Αλλά εκείνες οι πόλεις δεν είχαν τον Επίσκοπο Hermann του Buxhövden ως ηγέτη της άμυνας τους. Οι κάτοικοι είχαν δώσει σε αυτόν τον άνδρα το προσωνύμιο "Τρελός Μοναχός" και είχαν έναν πολύ σπουδαίο λόγο που το έκαναν αυτό. Όταν δεν προσευχόταν και κοινωνούσε το ποίμνιο του, ο Επίσκοπος του Dorpat πολεμούσε χρησιμοποιώντας μόλις ένα παλιό ρόπαλο και μα ξύλινη ασπίδα. Ούτε σπαθιά, ούτε θώρακες ούτε κράνη χρησιμοποιούσε αυτός ο πολεμιστής-καλόγερος αφού ως άνθρωπος του Θεού διαλαλούσε πως είχε τον ίδιο τον Ιησού Χριστό και την Μαρία να τον προστατεύουν.\nΟύτε σπαθιά, ούτε θώρακες ούτε κράνη χρησιμοποιούσε αυτός ο πολεμιστής-καλόγερος αφού ως άνθρωπος του Θεού\nδιαλαλούσε πως είχε τον ίδιο τον Ιησού Χριστό και την Μαρία να τον προστατεύουν.\nΤρεις φορές προσπάθησαν οι Δανοί να υπερκεράσουν το τείχος, τρεις φορές απέτυχαν. Ο καλόγερος Hermann ήταν εκεί και τους απώθησε με το ρόπαλο και την ξύλινη ασπίδα του. Στο τέλος μάλιστα, όρμησε προς τα εμπρός οδηγώντας τους υπερασπιστές του Dorpat σε γενική αντεπίθεση. Έφθασαν στο στρατόπεδο των Δανών, και "έστειλαν στην κόλαση" τα παγανιστικά τερατουργήματα, καίγοντας τα ολοσχερώς.\nΤα νέα της αποτυχημένης εφόδου έφθασαν μια εβδομάδα αργότερα στη Hannah, και για πρώτη φορά, η αρχηγός των Δανών ένιωσε πως επιτέλους είχε συναντήσει έναν αντάξιο αντίπαλο.\nThe Republic of Novgorod(Osama) captured Kunda (10vs7 - Π2)\nThe Teutonic Order(Fandom) captured Ascheraden (31vs1 - Π2)\nThe Kingdom of Denmark(Utaku) defeated Bishopric of Dorbat(NPC) in Dorpat (22vs5 - Π2)\nThe Kingdom of Denmark(Utaku) failed to capture Dorpat (13vs10 - Π3)\nΞΕΚΙΝΑ Ο 8ος ΓΥΡΟΣ ΤΟΥ ΠΑΙΧΝΙΔΙΟΥ\nDEADLINE: 25/7 22:00\nEdited by Black Kaiser, 23 July 2017 - 23:57.\n#11 Black Kaiser\nPosted 26 July 2017 - 01:33\nΗ δεύτερη πολιορκία του Dorpat, 1227 μ.Χ\nΑυτή την φορά οι καταπέλτες των Δανών δεν είχαν τα ονόματα θεών. Αυτήν την φορά οι καταπέλτες είχαν πάρει τα ονόματα τους από τα χειρότερα θηρία της σκανδιναβικής μυθολογίας: Jörmungandr, Fenrir και Garmr. Η Hannah, ως έμπειρη στρατηγός, διέταξε τα ογκώδη βλήματα να εκτοξευτούν ακριβώς στο ίδιο σημείο με πριν στην νότια πύλη, εκεί που ο μοναχός του Dorpat και οι άνδρες του είχαν πρόχειρα φράξει το κενό στο τείχος.\nΤρείς μέρες, τα τέρατα έβαλαν προς στο τείχος του κάστρου. Την τέταρτη μέρα, όταν τα κενά στο τείχος είχαν γίνει αρκετά μεγάλα για να χωρέσουν τρεις άνδρες δίπλα-δίπλα, οι Δανοί έκαναν την γενική τους επίθεση. Η Hannah οδήγησε η ίδια τους γενναίους της Huscarls μέσα στην πόλη. Αλλά πριν μπουν, πάνω στα κατεστραμμένα τείχη, τους περίμενε ο φοβερός Hermann του Buxhövden. Ο Τρελός Μοναχός.\nΜπροστά του τώρα όμως, ήταν η Hannah από το Roskilde\n"Όξω από την πόλη μου, παγανιστικά κατάλοιπα!" ούρλιαξε ο επίσκοπος του Dorpat και τσάκισε το κεφάλι ενός Δανού με τον ρόπαλο του. Έσπασε τον λαιμό ενός δεύτερου που πήγε να τον πλησιάσει. Μπροστά του τώρα όμως, ήταν η Hannah από το Roskilde. "Βδέλυγμα του Σατανά!" φώναξε στην γυναίκα και όρμησε κατά πάνω της δίχως δισταγμό. Η Hannah έμεινε στην θέση της και την κατάλληλη στιγμή παραμέρισε το ρόπαλο του Hermann με την ασπίδα της και βύθισε το σπαθί της στο στήθος του. Το Dorpat και ο Επίσκοπος του είχαν πέσει.\nΗ Hannah μπήκε στον Καθεδρικό του Dorpat και κατευθύνθηκε προς την Αγία Τράπεζα. Δεξιά της, λίγα μέτρα μακριά βρισκόταν η τοιχογραφία, το τρίτο και τελευταίο κομμάτι του χάρτη που οδηγούσε στο θρυλικό εκκλησάκι της Ουράνιας Μαρίας και τον αδελφό Abel.\nThe Kingdom of Denmark(Utaku) captured Dorpat (15vs6 - Π3)\nThe Kingdom of Denmark(Utaku) owns 3 Chapels!\nBishopric of Dorbat(NPC) was eliminated!\nThe Republic of Novgorod(Osama) captured Rakke (5vs5 - Π2)\nDuchy of Estonia(NPC) was eliminated!\nThe Teutonic Order(Fandom) captured Kokenhusen (25vs1 - Π2)\nThe Teutonic Order(Fandom) captured Nerft (14vs11 - Π2)\nThe Republic of Novgorod(Osama) defeated The Teutonic Order(Fandom) in Dünaburg (10vs33 - Π2)\nThe Republic of Novgorod(Osama) defeated The Teutonic Order(Fandom) in Dünaburg (16vs26 - Π2)\nΞΕΚΙΝΑ Ο 9ος ΓΥΡΟΣ ΤΟΥ ΠΑΙΧΝΙΔΙΟΥ\nΑΥΡΙΟ ΘΑ ΣΤΕΙΛΩ ΤΑ PMs σας\nDEADLINE: 27/7 22:00\nEdited by Black Kaiser, 26 July 2017 - 01:37.\nPosted 28 July 2017 - 14:07\nΛόφος του Γολγοθά, 30 μ.Χ\nΗ βροχή είχε αρχίσει σιγά-σιγά να αραιώνει. Οι λεγεωνάριοι είχαν αρχίσει να σκάβουν γρήγορα τις βάσεις των τριών σταυρών ώστε να μπορέσουν να τους αφαιρέσουν και να τους κατεβάσουν από την κορυφή του λόφου. Όπως γινόταν κάθε φορά, οι σταυροί θα κοβόντουσαν σε κομμάτια για να γίνουν καυσόξυλα, θα φορτώνονταν στα κάρα και το καθήκον του εκατόνταρχου Πλίνιου από την Όστια επιτέλους θα είχε τελειώσει.\nΚοίταξε τον μεσαίο σταυρό, αυτόν που είχε πάνω του την επιγραφή. Η ψιλόλιγνη φιγούρα του ανθρώπου που βρισκόταν εκεί πριν από μερικές μόνο ώρες, δεν έδινε καθόλου την εντύπωση ενός "Βασιλιά των Ιουδαίων". Αλλά ούτε του εγκληματία έδινε, σε αντίθεση με αυτές των άλλων δύο που σταυρώθηκαν δίπλα του. Την στιγμή που ο άνδρας πέθανε, ο Πλίνιος ένιωσε πως κάτι κακό έγινε. Δεν ήταν ο σεισμός που ακολούθησε ούτε η μπόρα που τώρα είχε περάσει. Βαθιά μέσα στην καρδιά του, στον πυρήνα της ψυχής του, ο Ρωμαίος ήξερε πως η σταύρωση και το μαρτύριο αυτό του ανθρώπου δεν έπρεπε να συμβεί.\nΗ ψιλόλιγνη φιγούρα του ανθρώπου που βρισκόταν εκεί πριν από μερικές μόνο ώρες, δεν έδινε\nκαθόλου την εντύπωση ενός "Βασιλιά των Ιουδαίων".\nΠροσπαθώντας να ξεχάσει το συναίσθημα, παρατήρησε δύο άνδρες που πλησίασαν τους λεγεωνάριους που κατέβαζαν τον σταυρό. Ήταν ντόπιοι, μάλιστα ο εκατόνταρχος θυμήθηκε πως ήταν από τους ακόλουθους του άνδρα που σταυρώθηκε, τους λεγόμενους μαθητές του. Υπέθεσε σωστά πως οι άνδρες ήθελαν τον σταυρό του διδάσκαλου τους και έναντι ενός πολύ μικρού ποσού θα το έπαιρναν. Οι χρησιμοποιημένοι σταυροί δεν ήταν τίποτα χρήσιμο για τους Ρωμαίους. Θα μπορούσε και αυτός να πάρει το χρηματικό μερίδιο του αλλά δεν το επιθυμούσε.\nΜόλις οι άλλοι δύο σταυροί κατέβηκαν, κόπηκαν και φορτώθηκαν σε ένα κάρο, ο Πλίνιος φόρεσε την περικεφαλαία του, μάζεψε τον οπλισμό του και ετοιμάστηκε να φύγει. Προς έκπληξη του, τον πλησίασε ένας από τους μαθητές. Ήταν βρώμικος και ταλαιπωρημένος.\n"Εκατόνταρχε", είπε. "Υπάρχει κάτι που θα ήθελα να μου δώσετε. Θα σας πληρώσω κιόλας". Έδειξε ένα πουγκί. Ο Ρωμαίος δίστασε αλλά το χρηματικό αντίτιμο ήταν τόσο καλό που δεν είχε λόγο να αρνηθεί.\nΜετά το τέλος της συναλλαγής, ο μαθητής τον ευχαρίστησε και προτού φύγει τον ρώτησε: "Ποιό είναι το όνομα σας;"\n"Δεν έχει σημασία", απάντησε ο Πλίνιος και αφού έκανε ένα νόημα στους στρατιώτες του, αποχώρησε. Η βροχή είχε σταματήσει.\nThe Kingdom of Denmark(Utaku) captured Treiden (15vs7 - Π2)\nThe Teutonic Order(Fandom) defeated The Republic of Novgorod(Osama) in Kokenhusen-Balvi border (16vs4 - Π1)\nThe Teutonic Order(Fandom) defeated The Kingdom of Denmark(Utaku) in Balvi (14vs12 - Π1)\nThe Teutonic Order(Fandom) captured Balvi (5vs1 - Π2)\nThe Republic of Novgorod(Osama) captured Kokenhusen (34vs13 - Π2)\nCards played: 2 (2 special)\nΞΕΚΙΝΑ Ο 10ος ΓΥΡΟΣ ΤΟΥ ΠΑΙΧΝΙΔΙΟΥ\nΣΤΟΝ ΕΠΟΜΕΝΟ ΓΥΡΟ ΘΑ ΓΙΝΟΥΝ ΓΝΩΣΤΑ ΣΕ ΟΛΟΥΣ Η ΤΟΠΟΘΕΣΙΑ ΤΟΥ\nΚΕΙΜΗΛΙΟΥ ΚΑΙ Ο,ΤΙ ΑΛΛΗ ΠΛΗΡΟΦΟΡΙΑ ΧΡΕΙΑΖΕΣΤΕ\nDEADLINE: 29/7 22:00\nPosted 29 July 2017 - 15:11\n"Abel, αδερφέ μου αγαπημένε, έχω τόσα χρόνια να σε δω, μα ποτέ δε σε ξέχασα. Ούτε εγώ, ούτε η οικογένεια που αφήσαμε και οι 2 πίσω μας. Πάλεψα για σενα, θυσίασα πλοία, στόλο, τόσες ανθρώπινες ζωές χάθηκαν και συνεχίζουν να χάνονται. Ακόμα και η δική μου κινδύνεψε πολλές φορές. Όλα στο όνομά σου. Δεν έχω κανένα άλλο στόχο, μόνο να έρθω επιτέλους κοντά σου. Μπορεί να φαίνομαι δυνατή στη μάχη, αλλά πονάω μέσα μου. Εσύ είσαι που μου δίνεις δύναμη και κουράγιο να συνεχίσω. Εσύ είσαι ο μοναδικός μου στόχος. Ελπίζω να είσαι καλά αδελφέ μου. Ελπίζω να με περιμένεις..."\nΗ Hannah άνοιξε τα βουρκωμένα της μάτια...Προσπάθησε να συνέλθει από το λήθαργο και να ξυπνήσει από τις σκέψεις της. Ήταν η αρχηγός, είχε μεγάλο βάρος στις πλάτες της. Τίποτα δε θα είχε πια αξία αν υπέκυπτε στους συναισθηματισμούς και τις ενοχές για τις τόσες ζωές που είχε θυσιάσει στο ταξίδι αναζήτησης του Abel. Αυτή τη φορά όμως, ένιωθε τόσο σίγουρη. Αισθανόταν τον αδερφό της τόσο κοντά της. Μετά από τόσους κόπους και θυσίες βρισκόταν επιτέλους στην τελική ευθεία, δεν έπρεπε να δειλιάσει τώρα! Είχε πολύ δύσκολο δρόμο ακόμα μπροστά της, αλλά αντλούσε δύναμη από τις ελπίδες της. Σηκώθηκε, σκούπισε τα δάκρυά της και ξαναφόρεσε το προσωπείο της δεινής πολεμίστριας. Δε θα άφηνε κανέναν να της στερήσει τη χαρά να αγκαλιάσει το μονάκριβό της αδερφό. Ήταν καιρός να καταστρώσει το επόμενο σχέδιό της!\nPosted 29 July 2017 - 23:04\nΔάσος του Wilklas, 14 Δεκεμβρίου 1227 μ.Χ\nΗ Hannah ξεκίνησε το ταξίδι της παίρνοντας μαζί της μόνο τους πιο έμπιστους και ικανούς στρατιώτες της. Λίγες μέρες είχαν περάσει από την πτώση του Dorpat, και η στρατηγός των Δανών γύρισε στο Wolmar ώστε να μπει στο δάσος από φιλική περιοχή.\nΤο δάσος του Wilklas ήταν ένας όγκος από κωνοφόρα δέντρα, ολόλευκα από τις παχιές στρώσεις του χιονιού πάνω στα κλαδιά τους. Ήταν ιδιαίτερα πυκνό σε κάποια σημεία αλλά κάθε τόσο υπήρχαν μικρά ξέφωτα που επέτρεπαν το λιγοστό φως του ήλιου να εισχωρήσει. Σε ένα από αυτά μάλιστα, ένας μεγάλος βράχος ξεχώριζε στο κέντρο του. Οι Δανοί έκαναν εκεί μια μικρή στάση για να ξεκουραστούν, πρόσεξαν διάφορα σκαλισμένα σχέδια που απεικόνιζαν ανθρώπινες φιγούρες. Ήταν τα απομεινάρια ενός πολιτισμού που ζούσε εδώ πολύ παλιά, πρίν καν χτιστεί η Ρώμη.\nΗ Hannah ξεκίνησε το ταξίδι της παίρνοντας μαζί της μόνο τους πιο έμπιστους και ικανούς στρατιώτες της.\nΗ Hannah, ακολουθώντας τον χάρτη, οδήγησε όλο και πιο βαθιά τους άνδρες της. Όσο προχωρούσαν, το κρύο γινόταν πιο τσουχτερό. Μικρές λευκές τουλούπες άφηναν οι ανάσες ανθρώπων και αλόγων αυτής της σιωπηλής πομπής. Έπρεπε να φθάσουν στο εκκλησάκι πριν πέσει η νύχτα. Wilklas, το Δάσος των Λύκων. Δεν είχε πάρει τυχαία το όνομα του. Λίγα μίλια πριν φθάσουν, η Hannah αποφάσισε να στείλει τα 4/5 του στρατού της στα νότια, στην κατεύθυνση του Ascheraden ώστε να καλύψουν τα νώτα τους από εκεί. Άφησε μαζί της μόνο την προσωπική της φρουρά.\nΚαι τελικά έφθασαν. Πάνω σε ένα μικρό ύψωμα, κάτω από τις πυκνές χιονισμένες φυλλωσιές, ξεπρόβαλλε το εκκλησάκι της Ουράνιας Μαρίας. Η καρδιά της Hannah πάγωσε. Το κτίσμα φαινόταν σκοτεινό και ερημωμένο. Η Hannah κατέβηκε από το άλογο της και έτρεξε με δυσκολία πάνω στο παχύ χιόνι. "Abel!" φώναξε αλλά απάντηση δεν πήρε.\nΗ μικρή ξύλινη πόρτα ήταν κλειστή αλλά τα παράθυρα ήταν σπασμένα και το χιόνι είχε μπει μέσα στο κτίσμα. Η γυναίκα έσπρωξε με δυσκολία την πόρτα και κατάφερε να μπει στο εσωτερικό του. Ένα πουλί έκρωξε και πέταξε στον ουρανό ενοχλημένο. Μέσα στο εκκλησάκι, τα πάντα ήταν γκρίζα και νεκρά. Σπασμένα καθίσματα, τα κατεστραμμένα εικονοστάσια και οι μισοσβησμένες τοιχογραφίες. Και στο βάθος, καθισμένος σε μια παλιά ξύλινη καρέκλα, ήταν ο σκελετός του Abel, του μοναχού από το Roskilde.\nΠάνω σε ένα μικρό ύψωμα, κάτω από τις πυκνές χιονισμένες φυλλωσιές, ξεπρόβαλλε\nτο εκκλησάκι της Ουράνιας Μαρίας.\nΤα βήματα που έκανε η Hannah μέχρι να φθάσει στον αδελφό της, της φάνηκαν αμέτρητα. Δεν είχε δάκρυα. Μόνο απογοήτευση που είχε αφήσει τον εαυτό της να πιστέψει πως θα ξαναέβλεπε τον αδελφό της. Πλησίασε τα παγωμένα λείψανα του Abel και πρόσεξε πως ο μοναχός κρατούσε ένα μικρό, ξύλινο κασελάκι. Η Hannah το πήρε από την αγκαλιά του και το τοποθέτησε πάνω στην αγία τράπεζα. Το άνοιξε και το πρώτο πράγμα που είδε ήταν ένα μήνυμα σε μια κιτρινισμένη περγαμηνή. Το άνοιξε και άρχισε να το διαβάζει:\nΕλπίζω να είσαι η πρώτη που διαβάζεις αυτό το μήνυμα. Προσπάθησα να χρησιμοποιήσω ό,τι έμαθα στο Τάγμα για να επιζήσω, αλλά πια μου είναι φανερό πως δεν πρόκειται να βγάλω τον Χειμώνα. Σε αυτό το κασελάκι, κράτησα μακριά από τα χέρια κακών ανθρώπων ένα από τα ιερότερα κειμήλια της Χριστιανοσύνης. Ένα αντικείμενο που συμβολίζει το Πεπρωμένο όλων μας. Πεπρωμένο που δεν είναι άλλο από τον Θάνατο και έπειτα την Ανάσταση μας στην αγκαλιά του Κυρίου. Πάρ' το και φύλαξε το, Hannah. Πάρ' το και κράτα το μακριά από το σκοτάδι που αντιπροσωπεύουν οι Τεύτονες Ιππότες και οι Άρχοντες τους.\nΥΓ: Δώσε τα φιλιά μου στη μητέρα."\n"Η μητέρα είναι νεκρή εδώ και καιρό, Abel", μουρμούρισε η Hannah. Έσφιξε το μήνυμα στην γροθιά της και κοίταξε το παλιό αντικείμενο που υπήρχε μέσα στο κασελάκι. Εκεί φώλιαζε η παλιά, μεταλλική λόγχη που κάποτε άνηκε στον εκατόνταρχο Plinus ή ονοματισμένο από την παράδοση αιώνες αργότερα, εκατόνταρχο Longinus. Η Λόγχη του Πεπρωμένου.\nΤΟ ΕΚΚΛΗΣΑΚΙ ΤΗΣ ΟΥΡΑΝΙΑΣ ΜΑΡΙΑΣ\nΤο εκκλησάκι βρίσκεται βαθιά στο δάσος Wilklas (Δάσος των Λύκων στα πολωνικά). Είναι το δάσος στις παρυφές των περιοχών Wolmar, Dorpat, Balvi, Kokenhusen και Ascheraden.\nΗ είσοδος στο δάσος μπορεί να γίνει μονάχα από τις περιοχές Wolmar, Balvi και Ascheraden. Το δάσος έχει δικό του χάρτη για το εσωτερικό του που αναρτάται σε κάθε γύρο μαζί με τον γενικό χάρτη της Terra Mariana.\nXάρτης του δάσους του Wilklas όπως είναι αυτή τη στιγμή\nΓια το δάσος του Wilklas:\nTo δάσος του Wilklas χωρίζεται σε 4 επιμέρους υποπεριοχές: "Urania", "1", "2", "3". Στην περιοχή "Urania" βρίσκεται το ιερό κειμήλιο.\nΑπό την "1" μπορείτε να γυρίσετε στρατιά στο Wolmar, από την 2 στο Ascheraden και από την 3 στο Balvi\nΔεν υπάρχει "κατοχή" περιοχής όπως οι περιοχές στον κανονικό χάρτη. Δεν μπορείτε να κάνετε deploy σε καμία από αυτές τις 4 περιοχές, ούτε σας αποφέρουν στρατιώτες στο deployment. Οι περιοχές αυτές λογίζονται όλες ως ουδέτερες.\nΟ πρώτος παίχτης που θα μεταφέρει έστω και ένα στρατιώτη στη περιοχή Urania αποκτά στην κατοχή του το ιερό κειμήλιο! Όταν συμβεί αυτό, ο χάρτης και οι επιμέρους κανόνες γίνονται γνωστοί σε όλους τους παίκτες.\nΌταν το κειμήλιο βρίσκεται σε μια περιοχή, μια στρατία ή μια φρουρά (δλδ μέσα στο κάστρο) ενός παίχτη το έχει στην κατοχή της. Ο παίχτης μπορεί να το μεταφέρει μέσα ή έξω από ένα κάστρο κανονικά.\nΗ στρατιά/φρουρά που κατέχει το κειμήλιο ξεχωρίζει από τα 4 χρυσά πλαίσια που έχει στις 4 γωνίες του ορθογωνίου με τον αριθμό των δυνάμεων τους\nΑν μια στρατιά νικήσει εκείνη που έχει στην κατοχή της το ιερό κειμήλιο τότε το παίρνει αυτή στην κατοχή της και μένει στην συγκεκριμένη περιοχή. (ακόμα και αν ο αντίπαλος την κατέχει λόγω κάστρου)\nΙππικό που θα χτυπήσει και θα κλέψει το κειμήλιο μέσα στο δάσος του Wilklas τότε το παίρνει στην κατοχή του και μένει στην περιοχή (δεν γυρίζει δλδ πίσω, όπως λέει η κάρτα)\nΌπως αναφέρθηκε στους κανόνες στο κύριο thread, η στρατιά που έχει στην κατοχή της το κειμήλιο, είναι η πιο αργή. Η μετακίνηση της δηλαδή γίνεται μια φάση μετά από όλες τις υπόλοιπες μετακινήσεις /κινήσεις στον χάρτη. Αυτό σημαίνει πως ακόμα και αν μετακινηθεί από την περιοχή Α στην Β, ένας αντίπαλος που έκανε επίθεση στην Α θα το προλάβει και θα δώσει μάχη.\nΣτην σειρά της μάχη, λογίζεται ως κανονική στρατιά. (Π1 σε κίνηση, Π2 αλλιώς, ανάλογη σειρά κλπ)\nΑν η στρατιά που μεταφέρει το κειμήλιο ανέβει σε καράβι, τότε ένας αντίπαλος στόλος μπορεί να το κλέψει αν νικήσει τον στόλο του παίχτη που το έχει στην κατοχή.\nΟ παίκτης που έχει στην κατοχή του το ιερό κειμήλιο στο τέλος του παιχνιδιού, είναι και ο νικητής.\nThe Kingdom of Denmark(Utaku) owns the Spear of Destiny!\nThe Kingdom of Denmark(Utaku) captured Kunda (10vs1 - Π2)\nThe Kingdom of Denmark(Utaku) defeated The Republic of Novgorod(Osama) in Narva (6vs5 - Π1)\nNarva is under siege by The Kingdom of Denmark(Utaku)\nThe Teutonic Order(Fandom) defeated in The Republic of Novgorod(Osama) in Nerft-Dünaburg border (15vs17- Π1)\nThe Republic of Novgorod(Osama) defeated The Teutonic Order(Fandom) in Dünaburg (5vs29- Π1)\nThe Kingdom of Denmark(Utaku)'s attack against Balvi was stopped.\nThe Kingdom of Denmark(Utaku) captured Owcze (4vs1 - Π2)\nThe Teutonic Order(Fandom) captured Kokenhusen (43vs1 - Π2)\nThe Kingdom of Denmark(Utaku) defeated The Teutonic Order(Fandom) in Piltene (4vs1 - Π2)\nThe Kingdom of Denmark(Utaku) can't siege the castle of Piltene.\nThe Forest of Wilklas\nΞΕΚΙΝΑ Ο 11ος ΓΥΡΟΣ ΤΟΥ ΠΑΙΧΝΙΔΙΟΥ\nΑΠΟ ΕΔΩ ΚΑΙ ΠΕΡΑ ΔΕΝ ΜΟΙΡΑΖΕΤΑΙ ΚΑΡΤΑ ΔΙΠΛΩΜΑΤΗ ΚΑΙ ΟΥΤΕ ΜΠΟΡΕΙ ΝΑ\nΧΡΗΣΙΜΟΠΟΙΗΘΕΙ ΚΑΠΟΙΑ ΠΟΥ ΠΙΘΑΝΟΝ ΝΑ ΕΙΧΑΤΕ ΗΔΗ\nDEADLINE: 31/7 22:00\n#15 Black Kaiser\nPosted 31 July 2017 - 22:56\nKokenhusen, 16 Δεκεμβρίου 1227 μ.Χ\nΗ συνάντηση έγινε στο Kokenhusen, σε μια μικρή πόλη κοντά στα σύνορα με το Kreslau. Η ακριβής τοποθεσία ήταν ένα μικρό οχυρό, λίγο έξω από την πόλη, που άνηκε στο Λιβονιανό Τάγμα πριν ξεσπάσει ο τελευταίος πόλεμος. Το οχυρό είχε πέσει αρχικά στα χέρια των Ρώσων και έπειτα στων Τευτόνων που άνηκε τώρα. Ολόκληρο το Kokenhusen αποτελούσε ένα στρατόπεδο μιας τεράστιας στρατιάς των Τευτόνων Ιπποτών. Η στρατιά ετοιμαζόταν να αποχωρήσει, αλλά προτού γίνει αυτό, έπρεπε να γίνει μια συνάντηση.\nΗ αντιπροσωπία του Novgorod έφθασε νωρίς το πρωί. Μια ντουζίνα σιδερόφρακτοι ιππότες καβάλα στα άλογα τους συνόδευαν μια μικρή άμαξα. Η άμαξα δεν είχε το παραμικρό στολίδι ή έμβλημα πάνω της παρά μόνο έναν σταυρό ορθόδοξου τύπου στην επιφάνεια των δύο εισόδων της δεξιά και αριστερά. Ο αρχηγός της πομπής, ένας λοχαγός με το όνομα Ιωσήφ Βελισκόφ έκανε νόημα στους άνδρες του να σταματήσουν. Παντού γύρω του ήταν άνδρες ντυμένοι στα λευκά, αρματωμένοι ως τα νύχια. Εχθρικά βλέμματα. Ρώσοι και Τεύτονες τους τελευταίους μήνες έδωσαν έναν τεράστιο πόλεμο στα πεδία της Νότιας Terra Mariana. Έναν πόλεμο που πιθανώς θα έχαναν και οι δύο.\nΉταν και εκείνος ντυμένος στα λευκά όπως οι αδελφοί του, αλλά ο Ρώσος λοχαγός τον αναγνώρισε κατευθείαν.\n"Αργήσατε", του είπε ένας ψηλός άνδρας με κοντά, γκρίζα μούσια. Τα μάτια του ήταν πάγος. Ήταν και εκείνος ντυμένος στα λευκά όπως οι αδελφοί του, αλλά ο Ρώσος λοχαγός τον αναγνώρισε κατευθείαν. Ήταν ο Χασάπης του Βορρά.\n"Με συγχωρείς, αδελφέ Jans, αλλά η ηλικία μου δεν μου επιτρέπει να ταξιδεύω γρήγορα." Η φωνή είχε έλθει από τον άνδρα που είχε βγει από την άμαξα. Ήταν ένας ορθόδοξος μοναχός, γύρω στα 60 του χρόνια, ντυμένος με μαύρα ράσα και έναν χρυσό ορθόδοξο σταυρό να κρέμεται από τον λαιμό του.\n"Alexei Korzhakov. Μέγας Επίσκοπος του Νόβγκοροντ. Εσύ κρέμασες τους άνδρες μου στο Kreslau. Πολλοί λένε πως είσαι μάγος", θυμήθηκε ο Τεύτονας.\n"Πολλοί λένε πολλά, αγαπητέ Jans Fandomhard", απάντησε ο Πατέρας Korzhakov. Η φωνή του ήταν ήρεμη και σταθερή. Πλησίασε τον Χασάπη και του χαμογέλασε ενθαρρυντικά. "Και ναι, εγώ τους κρέμασα. Αλλά δεν είμαι εδώ να μιλήσουμε για τον πόλεμο που δώσαμε πριν μερικές εβδομάδες. Είμαι εδώ για τον πόλεμο που πρέπει να δώσουμε τώρα."\nΟ Τεύτονας στρατηγός αφού παρατήρησε τον γέροντα για μερικά δευτερόλεπτα, αποφάσισε να πάρει τον λόγο ξανά. "Οι Δανοί έχουν τον κειμήλιο."\n"Ναι. Μια γυναίκα με το όνομα Hannah Otakudotter, συγκεκριμένα".\n"Ήταν στο δάσος του Wilklas. Εκεί το είχε κρύψει ο αποστάτης Abel".\n"Και αυτήν την στιγμή ταξιδεύει προς το Wolmar. Από εκεί θα φορτωθεί σε ένα πλοίο, θα φύγει για την Δανία και αυτό που επιθυμούσες θα χαθεί για πάντα από τα χέρια σου."\nΟ Χασάπης στένεψε τα μάτια του. "Ξέρεις;"\n"Για την Λόγχη του Πεπρωμένου; Που όποιος την κατέχει είναι ανίκητος; Ξέρω." Ο γέροντας του χαμογέλασε ξανά. "Θα μπορούσαμε να μιλήσουμε λίγο πιο ιδιωτικά; Το Marienburg έχει αυτιά ως εδώ."\nΟ Χασάπης έδειξε στον γέροντα την σκηνή του και οι δύο άνδρες μπήκαν με γοργά βήματα μέσα.\nΠολλά λένε αγαπητέ Jans", του απάντησε ο Πατέρας Korzhakov.\nΒγήκαν μετά από μισή ώρα. Ο γέροντας δίχως να πει τίποτα χαιρέτησε με έναν νεύμα τον Χασάπη και τους άνδρες του και έπειτα η αντιπροσωπία του Novgorod πήρε τον δρόμο της επιστροφής για το Dünaburg. Μέχρι την άφιξη τους, ο Λοχαγός μίλησε μόνο μια φορά με τον πατέρα Korzakhov.\n"Πάτερ, γιατί συνεργαζόμαστε με τους Τεύτονες; Τι έχουμε εμείς να κερδίσουμε από αυτόν τον πόλεμο;"\nΟ γέροντας τον κοίταξε στα μάτια. "Εμείς; Τίποτα. Εμείς θα κερδίσουμε άλλον πόλεμο, αγαπητέ μου."\nΟ ιερέας από το Novgorod δεν του απάντησε. Το μυαλό του λοχαγού δεν θα κατανοούσε ποτέ τα οράματα του. Οράματα από το μέλλον. Μια μάχη πάνω στον πάγο... Και αιώνες αργότερα... σε μια μεγάλη πόλη, ατέλειωτες σειρές ανδρών να περπατούν σε σχηματισμό και να χαιρετούν έναν άνδρα... Έναν άνδρα από την γενιά του Χασάπη... στο κυνήγι της Αγίας Λόγχης και πάλι...\n"Πεπρωμένο", ψέλλισε ο γέροντας. Το κάστρο του Dünaburg φαινόταν μπροστά τους.\nThe Republic of Novgorod(Osama) defeated The Kingdom of Denmark(Utaku) in Narva (10vs4-Π1)\nThe Republic of Novgorod(Osama)'s Cavalry returned in Novgorod\nThe Teutonic Order(Fandom) defeated the Bishopric of Riga(NPC) in Riga (15vs5 - Π2)\nRiga is under siege by The Teutonic Order(Fandom)\nThe Kingdom of Denmark(Utaku) defeated The Republic of Novgorod(Osama) in Rakke-Kunda border (5vs5-Π1)\nThe Republic of Novgorod(Osama) defeated The Kingdom of Denmark(Utaku) in Rakke (2vs1-Π2)\nThe Kingdom of Denmark(Utaku) captured Balvi (11vs1 - Π2)\nThe Kingdom of Denmark(Utaku) captured Durbe(6vs1 - Π2)\nThe Teutonic Order(Fandom) defeated The Kingdom of Denmark(Utaku) in Piltene (5vs5 - Π1)\nThe Kingdom of Denmark(Utaku) defeated The Teutonic Order(Fandom) in Piltene (3vs4 - Π2)\nThe Kingdom of Denmark(Utaku) defeated The Teutonic Order(Fandom) in Owcze (5vs7 - Π2)\nThe Republic of Novgorod(Osama) captured Kokenhusen(39vs1 - Π2)\nCards Played: 4\nΞΕΚΙΝΑ Ο 12ος ΓΥΡΟΣ ΤΟΥ ΠΑΙΧΝΙΔΙΟΥ\nDEADLINE: 2/8 21:00\nAlso tagged with one or more of these keywords: Risk, Strategy, Livonia, Crusade, Knights, Medieval warfare


ΚΑΛΩΣΗΡΘΕΣ ΦΘΙΝΟΠΩΡΟ! | Beau Sillage\nΦθινόπωρο! Μια εποχή που ακόμη κρατάμε την αλμύρα της θάλασσας και τα χάδια του ήλιου στο πρόσωπο, παρότι ο Σεπτέμβρης οδεύει προς την έξοδό του! Η διάθεση ίσως να επιμένει καλοκαίρι, η επιστροφή όμως στις υποχρεώσεις και το κλεινόν άστυ μας επαναφέρει στην τάξη! Μια μεταβατική περίοδος, που μας έχει για παρηγοριά ένα χαμόγελο στα χείλη όταν αναπολούμε τις ξένοιαστες στιγμές του καλοκαιριού!\nΠώς θα μπορούσαμε να αποτυπώσουμε αυτή την μετάβαση στο καθημερινό μας μακιγιάζ; Πώς θα μπορούσαμε άραγε να κλειδώσουμε για λίγο ακόμη το καλοκαιράκι στο πρόσωπό μας αλλά παράλληλα να διατηρούμε και τον παλμό της εποχής;\nΟ Σεπτέμβρης εδώ στην Ελλάδα αγαπάει το ελαφρύ μακιγιάζ μιας και ο ήλιος επιμένει να μας κακομαθαίνει με τα χάδια του κατά τη διάρκεια της ημέρας! Στην αγορά υπάρχουν πολλά προϊόντα που θα μπορούσαν να μας δώσουν κάλυψη με μια πιο ελαφριά υφή. Οι γνωστές σε όλες μας κρέμες BB ή CC. Προσωπικά θα σας πω κάτι που κάνω πολύ συχνά, σε φωτογραφήσεις, video, ή σε πρόσωπα που δεν χρήζουν ιδιαίτερης κάλυψης! Άλλωστε παγκοσμίως η τάση είναι όσο πιο ανάλαφρο μακιγιάζ τόσο το καλύτερο! Η επιδερμίδα πρέπει να «αναπνέει»! Αναμειγνύω ένα μέρος κρέμα ημέρας με ένα μέρος υγρού foundation. Με την ίδια φιλοσοφία και χρησιμοποιώντας τα δικά σας προϊόντα ενυδάτωσης και foundation, πετυχαίνετε την ενυδάτωση αλλά και την κάλυψη που απαιτούν οι δικές σας ανάγκες! Καλό θα ήταν να αποφύγετε τις πούδρες μιας και «βαραίνουν» το μακιγιάζ, ειδικά όταν βγαίνουμε στο φυσικό φως της ημέρας! Ίσως, ελάχιστη ποσότητα προϊόντος στα πιο λιπαρά σημεία! Με τίποτα όμως δε θέλουμε να τη δούμε στα μάγουλα!\nΣχηματίστε τα φρύδια, χτενίζοντας τα και γεμίζοντας τα κενά με μία καφέ σκιά ή ένα μολύβι φρυδιών που ταιριάζει στο χρώμα της επιδερμίδας σας χωρίς να φαίνεται ξένο και να μπορεί εύκολα να ξεγελάσει το μάτι, ότι πρόκειται για το ίδιο σας το φρύδι!\nΣτη συνέχεια με ένα κρεμώδες ρουζ στο χρώμα της υγείας, όπως ροδακινί, βερυκοκί, ροζ, ροζ-σομόν, δώστε μια ζωηρή νότα στα μάγουλα και λάμψη στα μάτια! Ναι! Μη σας φαίνεται περίεργο! Τα μάτια γίνονται πιο λαμπερά όταν τα μάγουλα έχουν ένα ζωηρό χρώμα!\nΤο ίδιο προϊόν μπορεί έξοχα να εκτελέσει χρέη σκιάς για το κινητό βλέφαρο των ματιών, ενώ με μια σκιά σε ζεστή φθινοπωρινή, γήινη απόχρωση, όπως καφέ, μπορντό, δαμασκηνί, δημιουργήστε το βάθος στα μάτια και τονίστε την εξωτερική γωνία των ματιών. Με την ίδια φθινοπωρινή σκιά της επιλογής σας, δώστε ένταση στο κάτω βλέφαρο των ματιών, ρίζα-ρίζα στις βλεφαρίδες, ώστε το βλέμμα να γίνει πιο αισθησιακό και διαπεραστικό! Συνεχίστε με γενναία ποσότητα μάσκαρας στο πάνω βλέφαρο, επιμείνετε στην εξωτερική γωνία των ματιών με ένα δεύτερο πέρασμα για να δώσετε μια πιο ανοδική διάθεση στα μάτια!\nΣτη συνέχεια εφαρμόστε ελάχιστη πούδρα μπρονζ με ή χωρίς λάμψη, ψηλά στα ζυγωματικά, με ένα απαλό πέρασμα, αφήστε λίγο προϊόν στη μύτη, στους κροτάφους και το πηγούνι.\nΟλοκληρώστε το μακιγιάζ, με ένα μπεζ-ροζ ή καφέ-μπρονζέ κραγιόν και περάστε ένα διάφανο λιπ γκλος στα χείλη που θα ανανεώνετε κατά τη διάρκεια της ημέρας! Καλό θα είναι να προτιμήσετε ενυδατικές υφές στα κραγιόν μιας και η ζέστη καλά κρατεί και τα χείλη έχουν την τάση να αφυδατώνονται πολύ γρήγορα!\nΑν χρειαστεί να βγείτε κατευθείαν μετά τη δουλειά, μετατρέψτε το μακιγιάζ σε βραδινό με ένα μαύρο ή καφέ ή μπρονζέ μολύβι ματιών στο πάνω και το κάτω βλέφαρο και προσθέστε λίγη ακόμη ένταση στα μάτια με την φθινοπωρινή σκιά της επιλογής σας.\nΕυτυχώς, ακόμη, η μαυρισμένη επιδερμίδα χαρίζει στο πρόσωπο μια πιο υγιή όψη και έτσι τα προϊόντα μακιγιάζ παραμένουν ελάχιστα! Θετικό γεγονός μιας και δεν επιβαρύνουμε ούτε το πρόσωπό μας αλλά ούτε και την τσάντα της πόλης με επιπρόσθετα βάρη!\nΔιατηρείστε λοιπόν αυτήν την ανάλαφρη διάθεση της φθινοπωρινής αύρας στο πρόσωπό σας… και ΚΑΛΟ ΜΑΣ ΦΘΙΝΟΠΩΡΟ!\n(Κεντρική φωτό: Photography: : www.MaLLiLKapoyannis.com Model: Corina Laimer Hair Styling – Makeup Artist: Dionissia Konstantinou -with Corina Laimer)\nομορφιά περιποίηση πρόσωπο φθινόπωρο\nΥΠΕΡΟΧΟ ΜΙΝΙ ΗΜΕΡΟΛΟΓΙΟ ΤΟΥ 2015!January 4, 2015


Όταν ο Τάκης Σπυριδάκης απαντούσε: «52 μέρες μέσα στο νοσοκομείο, τα είδα όλα» (video) | E-Radio.gr Lifestyle\nΔημοσίευση 14/9/2019 | 17:44\nΟ Τάκης Σπυριδάκης άφησε χθες την τελευταία του πνοή σε ηλικία 61 ετών. Ο ηθοποιός, σκηνοθέτης και σεναριογράφος, τα τελευταία χρόνια έδινε μάχη με τον καρκίνο.\nΣε μία από τις τελευταίες του τηλεοπτικές συνεντεύξεις είχε μιλήσει για τη μάχη που έδινε. Ήταν στο talk show «Late Night με τον Γιώργο Λιάγκα», τον Δεκέμβρη του 2017, όταν είπε χαρακτηριστικά:\n«Ένα χρόνο πριν έμαθα ότι κάτι δεν πάει καλά. Είχα κάποια συμπτώματα με την έννοια του ότι δεν μπορούσα να φάω καλά. Πίστευα ότι ήταν ένα σύμπτωμα από τη δουλειά μας, το άγχος μας, αλλά τι άγχος. Έκανα μια δουλειά στο θέατρο που πήγαινε εξαιρετικά καλά και πάει ακόμα. Δεν πήγα στον γιατρό. Με την επιμονή της πρώην συζύγου μου, που διατηρούμε μια εξαιρετική σχέση, πήγα σε ένα γιατρό που μου ανακοίνωσε ότι κάτι σοβαρό συμβαίνει.\n52 μέρες μέσα στο νοσοκομείο, τα είδα όλα. Εκείνο που με έκανε πολλές φορές να δακρύσω ήταν οι συνάδελφοι που ήταν δίπλα μου. Ο Σπύρος Παπαδόπουλος ήταν συνέχεια εκεί, καθόταν σε μια καρέκλα ο άνθρωπος και ξενυχτούσε, που μέχρι τότε είχαμε πει μόνο ένα γεια. Ήταν συγκινητικό, που μάλλον σημαίνει πως όλα αυτά τα χρόνια κάτι καλό έχω κάνει σε αυτό τον χώρο».\nΠολιτισμός Πριν 46 εβδομάδες\nTAGS Τάκης Σπυριδάκηςhttps://www.eleftherostypos.gr/lifestyle/460418-52-meres-sto-nosokomeio-ta-eida-ola-i-sugklonistiki-exomologisi-tou-taki-spuridaki-gia-ton-karkino/


Στάχτη, αποκαΐδια κι ολίγη μικροπρέπεια - Τελευταία Έξοδος\nHome ΑΝΑΛΥΣΕΙΣ Στάχτη, αποκαΐδια κι ολίγη μικροπρέπεια\nΤην στιγμή που γράφονται αυτές οι λέξεις, δεκάδες πύρινα μέτωπα κατακαίνε στην ελλαδική επικράτεια. Οι καταστροφές είναι τεράστιες. Χιλιάδες άνθρωποι είτε σώθηκαν την τελευταία στιγμή είτε η ζωή τους τέθηκε ορατά σε κίνδυνο. Για τα μη ανθρώπινα πλάσματα η κατάσταση είναι τραγικότερη – ουδείς μπορεί να γνωρίζει πόσα ζώα (άγρια και μη) έχουν απανθρακωθεί ή πόσες χιλιάδες στρέμματα φύσης έχουν μετατραπεί σε στάχτη.\nΕίναι επίσης δεδομένο πως χιλιάδες συνάνθρωποί μας είναι ήδη άστεγοι, καθώς τα σπίτια τους καταστράφηκαν από τη φωτιά. Για τους περισσότερους από αυτούς, το σπίτι που έχασαν ήταν και η μόνη τους κατοικία. Ήδη υπάρχει νεκρός εθελοντής πυροσβέστης και αρκετοί τραυματίες με εγκαύματα κι αναπνευστικά προβλήματα.\nΣτάχτη, αποκαΐδια κι ολίγη μικροπρέπεια Reviewed by on Τρίτη, Σεπτεμβρίου 14, 2021 Rating: 5


Ψυχολογία Αρχεία - Ψυχική και Σεξουαλική Υγεία - Μαρίνα Μόσχα\nΣυνεχίστε την ανάγνωση “Είναι αποδεκτό να θρηνείς τη γυναίκα που ήσουν πριν γίνεις μητέρα!”\nΜαρίνα Μόσχα 23 Αυγ 2021 21 Σεπ 2021 Σχολιάστε\nΟι δυο μας,Σύγχρονες Σχέσεις,Σεξ,Ψυχολογία\n…τα ανθρώπινα όντα παλεύουμε διαρκώς να «δηλώσουμε ποιοι είμαστε μιλώντας για το φύλο μας!»\nJeffrey Weeks, Κοινωνιολόγος\nΗ ομοφοβία αναφέρεται στον παράλογο φόβο που εξωτερικεύεται με προκατάληψη, μίσος και έντονη απέχθεια και αποστροφή. Υπάρχουν μορφές της, όπως η εσωτερικευμένη ή δυστονική ομοφοβία, η διαπροσωπική, θεσμική και η Ομοφοβία της κουλτούρας. Είναι ψυχική ασθένεια;\nΣυνεχίστε την ανάγνωση “Τι είναι η Ομοφοβία;”\nΜαρίνα Μόσχα 16 Μάι 2021 15 Ιούλ 2021 Σχολιάστε


Πέμυ Ζούνη | celebrities Ειδήσεις | Yupiii.gr\nΠέμυ Ζούνη: Οι προσωπικές αποκαλύψεις στον Λιάγκα: «Πληγώθηκε η αξιοπρέπειά μου»\nΓΡΑΦΕΙ: ΚΩΝΣΤΑΝΤΙΝΟΣ ΑΝΤΩΝΑΤΟΣ Published 16 Σεπ. 19 (14:23)\nΓια την επιλογή της να επιστρέψει στην τηλεόραση μετά από 15 χρόνια, η διάσημη ηθοποιός είπε: «Απείχα 15 χρόνια γιατί δεν έβρισκα τις συνθήκες που ήθελα και επίσης είχα κλείσει ένα κύκλο ρόλων. Μετά το "Κλείσει τα μάτια" μου έρχονταν συνέχεια σενάρια που στην πρώτη γραμμή διάβαζα ότι μία τα έχει με έναν νεότερο. Τότε το έκλεινα, δεν προχωρούσα. Τη "συνταγή" από το "Γιάννης και Μαρία" την απέφευγα. Μετά το "Κλείσε τα μάτια" είχα κάνει όλους τους πιθανούς ρόλους για τότε. Και με πολλή χαρά και πολύ καλές συνθήκες. Την τηλεόραση την αγαπάω αλλά με όρους. Οι όροι μου είναι το ανθρώπινο περιβάλλον, δηλαδή με ποιους θα το κάνω, και μετά οι συνθήκες παραγωγής. Αν οι συνθήκες παραγωγής δεν θα βγάλουν ένα το αποτέλεσμα που σέβεται, δεν θα το κάνω.[...] Η ομάδα του Αντρέα Γεωργίου και της Βάνας Δημητρίου είδα πως έχει πάρα πολύ ανοδική πορεία και στην αισθητική τους, και στην αγωνία και τη δημιουργικότητά τους. Είναι άνθρωποι γλυκείς, ανήσυχοι. Δεν είναι της ξεπέτας. Ερχόντουσαν από μία επιτυχία, δεν τους άφησε να ησυχάσουν, οπότε με πολλή χαρά πήγα».\nΜάλιστα, η Πέμυ Ζούνη μίλησε ανοιχτά και για την κόρη της, αλλά και για το πρόβλημα υγείας που αντιμετώπισε πρόσφατα: «Έχω ένα παιδί, την Ελεωνόρα. Είναι 25 ετών. [...] Νομίζω ότι είμαι επιτυχημένη μαμά. Αφουγκραζόμουν την προσωπικότητά της και τη βοηθούσα να μην κομπλάρει, να μην προσβληθεί. Τη βοηθούσα να ανθίσει μέσα της χωρίς να μου μοιάζει. [...] Πέρασε μια σοβαρή περιπέτεια της υγείας της. Ευτυχώς πήγαν όλα καλά χωρίς να μείνει υπόλοιπο ανησυχίας. Έκανε μια σοβαρή εγχείρηση. Ήταν στο κεφάλι, πολύ σοβαρό. Αλλά ήταν καλοήθες, ήταν όλα καλά, παρόλο που ήταν μια δύσκολη εγχείρηση. Ήταν τρομερά δυνατή, αισιόδοξη. Ήταν μάθημα για όλους. Και για εκείνη και για εμάς! [...] Όταν το έμαθα... τι να σου περιγράψω τώρα; Ήταν αισιόδοξη με την κυριολεκτική έννοια. Έγινε όλο πολύ γρήγορα, άφησα το θέατρο σε τρεις μέρες και έφυγα. Έγιναν όλα πολύ γρήγορα χωρίς να προλάβουμε να εμπεδώσουμε την αγωνία. Έγινε και καλά εντυπωσιακά γρήγορα. Γιατί πέσαμε σε πολύ καλούς γιατρούς. Έγινε στην Αγγλία. Μας έδωσαν πίσω μια Ελεωνόρα ολοκαίνουργια!».\nΓια τη δικαστική διαμάχη της με τη Μπέσσυ Γιαννοπούλου, η διάσημη ηθοποιός τόνισε: «Αυτό είναι στα δικαστήρια. Δεν έχω βγει να κάνω δηλώσεις. Δεν υπάρχει κανένας λόγος. Οι λεπτομέρειες και η περιπέτεια αυτή είναι τρομακτικά πολύπλοκη. Μόνος ένας εισαγγελέας μπορεί να το μελετήσει. [...] Είχε μεγάλο κόστος. Πληγώθηκε πάρα πολύ η αξιοπιστία και αξιοπρέπειά μου. Για να το σηκώσεις αυτό θέλει δύναμη πολλή. Ήταν δίπλα μου άνθρωποι που δεν το περίμενα και προδόθηκα επίσης από ανθρώπους που δεν περίμενα. Αυτό είναι το χρήσιμο μέσα από το οδυνηρό. Αναγνωρίζεις τους "συγγενείς" και πορεύεσαι πιο καθαρά μετά! [...] Ακούω ότι ο Σπύρος Παπαδόπουλος με υπερασπιζόταν πίσω από την πλάτη μου έξαλλος, ενώ είμαστε φίλοι αλλά δεν κάνουμε παρέα. Με πήρε η Γιώτα Νέγκα που αγαπιόμαστε χωρίς να κάνουμε παρέα και μου είπε "έλα να μιλήσουμε όποτε θες, εδώ είμαι". Τέτοια σημάδια από ανθρώπους που δεν ζω μαζί τους χρειαζόντουσαν, είναι πολύ πολύτιμα. [...] Καλό όλο αυτό είναι να μην το γευτεί κανείς, αλλά (για το πώς ένιωσα) το "άδειος" είναι πολύ επιεικές. Το παλεύω!».


Καλλιρρόη Παρρέν Σιγανού: Η πρώτη Ελληνίδα που έβγαλε την «Εφημερίδα των Κυριών» και το «Λύκειο των Ελληνίδων».\nΣάββατο, 09 Μαρτίου 2019 17:39\nΚοινωνικά, Ρέθυμνο, lifestyle,\nΜε το ψευδώνυμο Μπελ Επόκ υπέγραψε τα πρώτα φύλλα της «Εφημερίδα των Κυριών» η Καλιρρόη Παρρέν Σιγανού, η πρώτη Ελληνίδα φεμινίστρια από το Ρέθυμνο της Κρήτης.\nΔιαβάστε την ιστορία της μεγαλύτερης επαναστάτριας της αθηναϊκής Μπελ Επόκ, που δημιούργησε την πρωτοποριακή «Εφημερίδα των Κυριών» και το «Λύκειο των Ελληνίδων»όπως τα παρουσιάζει το womantoc.gr\nΗ Καλλιρρόη παντρεύτηκε τον Ιωάννη Παρρέν, αγγλο-γαλλικής καταγωγής, ιδρυτή του Αθηναϊκού Πρακτορείου Ειδήσεων. Δεν επρόκειτο μάλιστα για συνοικέσιο αλλά για αληθινό ειδύλλιο ανάμεσα στους δύο νέους, γεγονός αξιοσημείωτο για την εποχή.\nΗ «Εφημερίς των Κυριών» ήταν η εφημερίδα που διάβαζαν όλες οι γυναίκες στα κρυφά, από φόβο να μην «εκτεθούν» στους γύρω τους. Μια υπόγεια επανάσταση είχε ξεκινήσει.\nΗ Παρρέν, μέσα από το πρωτοποριακό έντυπό της επιχειρήσει να φέρει στην Ελλάδα τους φεμινιστικούς προβληματισμούς που ήδη απασχολούσαν τη δυτική Ευρώπη. Φυσικά δεν έλειψαν οι αντιδράσεις απέναντι στην «Εφημερίδα των Κυριών», με τον Εμμανουήλ Ροΐδη ανάμεσα στους πιο ένθερμους πολέμιους, που σύμφωνα με τον συγγραφέα όταν πήρε για πρώτη φορά την εφημερίδα στα χέρια του σχολίασε: «Για να δούμε τι λένε αυτές οι ανδρογυναίκες...».\nΣτην εποχή που οι γυναίκες είχαν ως προορισμό τον γάμο και, οι πιο φτωχές, τη σκληρή εργασία, η Παρρέν άρχισε να διεκδικεί μια θέση του φύλου της στο πανεπιστήμιο και πιο ανθρώπινες συνθήκες για τις εργάτριες. Στη φωτό, η Αθήνα της Μπελ Επόκ.\nΌμως η Παρρέν είχε και ένα ακόμα μεγάλο πάθος: μοχθούσε για την αναβίωση και διατήρηση των ελληνικών εθίμων και παραδόσεων. Αυτό την οδήγησε, το 1911, να δημιουργήσει το «Λύκειον των Ελληνίδων». Φωτό από το σημερινό μουσείο του ιδρύματος.\nΜισόν αιώνα μετά, το 1992, τιμήθηκε από το κράτος με τα αποκαλυπτήρια της προτομής της στο Α' Νεκροταφείο Αθηνών. Μπορεί η Μπελ Επόκ να μην έφερε τεράστιες ανατροπές στα γυναικεία δικαιώματα, ωστόσο όπως γράφει ο Καιροφύλας, η Εφημερίδα των Κυριών «με προεξάρχουσα τη φωτισμένη Καλλιρρόη Παρρέν, άνοιξε το δρόμο σε κάθε γυναίκα για να αναζητήσει θέση στην κοινωνία, στους χώρους της εργασίας αλλά και της επιστήμης. Τότε δημιουργήθηκαν οι συνθήκες για να επέλθουν τα πρώτα ρήγματα στις προκαταλήψεις και στη νοοτροπία εκείνων που ήθελαν την Ελληνίδα μόνο σύζυγο, μάνα και αδελφή». Από αυτή την άποψη, η Μπελ Επόκ ήταν μια πραγματικά όμορφη εποχή.\nΝέο Φάληρο: «Το μαγικό φίλτρο» του Μίχαελ Έντε για την κλιματική αλλαγή στο Θέατρο Κάτω απ' τη Γέφυρα


Tsopanakis - Έτοιμες Πολυεστερικές Πισίνες\nΈτοιμες Πολυεστερικές Πισίνες\nΠολλές φορές η κατασκευή μιας μόνιμης πισίνας από σκυρόδεμα είναι χρονοβόρα, απαιτεί πολλά χρήματα, άδεια οικοδομής και εργασία. Για αυτούς που επιθυμούν να αποφύγουν τέτοια προβλήματα προσφέρουμε έτοιμες πολυεστερικές πισίνες σε διάφορους τύπους και μεγέθη. Οι πισίνες είναι επικαλυμμένες με 6 αδιάβροχα στρώματα, έχουν αντιολισθητικά σκαλοπάτια και καθίσματα για να χαλαρώσετε μετά την κολύμβηση.\nΥψηλή ποιότητα σχεδιασμού\nΕύκολη καθημερινή χρήση και συντήρηση\nΑνθεκτική κατασκευή ακόμη και κατά την διάρκεια του χειμώνα\nΟΙ ΠΟΛΥΕΣΤΕΡΙΚΕΣ ΠΙΣΙΝΕΣ – ΓΡΗΓΟΡΑ ΚΑΙ ΟΙΚΟΝΟΜΙΚΑ\nΟι έτοιμες πολυεστερικές πισίνες SETO που διαθέτει στην αγορά η εταιρεία TSO-ΤΣΟΠΑΝΑΚΗΣ σας δίνουν την δυνατότητα να αποκτήσετε μια πισίνα πιο γρήγορα, πιο εύκολα και πιο οικονομικά. Η κατασκευή μιας μόνιμης πισίνας από σκυρόδεμα είναι χρονοβόρα, απαιτεί πολλά χρήματα, άδεια οικοδομής και πολύ εργασία. Ο περίπλοκος σχεδιασμός της, η στεγανοποίηση, η τσιμεντοκονία και επικάλυψη δεξαμενής με πλακάκια αποτελούν επιπλέον δυσκολίες.\nΟι έτοιμες πολυεστερικές πισίνες αποτελούν λύση για όσους επιθυμούν να αποφύγουν τέτοιου είδους προβλήματα. Η εγκατάσταση τους είναι εύκολη και γρήγορη και την αναλαμβάνουμε για όλη την Ελλάδα. Η διαδικασία διαρκεί μερικές μέρες και περιλαμβάνει τα παρακάτω βήματα :\n1) καθορίζουμε μαζί το κατάλληλο σημείο τοποθέτησης στον χώρο σας,\n2) κάνετε την εκσκαφή και ρίχνετε το υπόστρωμα από ελαφρώς οπλισμένο σκυρόδεμα βάσει των οδηγιών μας,\n3) τοποθετούμε την πισίνα πάνω σε αυτό και εγκαθιστούμε τον ηλεκτρομηχανολογικό εξοπλισμό της σε πλαστικό μηχανοστάσιο διαστάσεων 1,2mx1,2mx1,2m σε κοντινή απόσταση από την πισίνα,\n4) γεμίζουμε την πισίνα με νερό ενώ παράλλληλα καθοδηγούμε τον εργάτη σας που γεμίζει τον άδειο χώρο ανάμεσα στην πισίνα και το έδαφος με άμμο\n5) θέτουμε σε λειτουργία την πισίνα σας\n6) διαμορφώνετε τον περιβάλλοντα χώρο.\nΕπιπλέον οι πισίνες αυτές είναι πιο φιλικές για καθημερινή χρήση. Η ειδική τους κατασκευή και τα υλικά που χρησιμοποιούνται τις καθιστούν πολύ ανθεκτικές. Έτσι η πισίνα παραμένει καθαρή και καινούργια για πολλά περισσότερα χρόνια από ότι μια πισίνα με liner.\nΗ λεκάνη της πισίνας είναι κατασκευασμένη από πολυεστέρα που τοποθετείται σε βάση από οπλισμένο σκυρόδεμα. Είναι φτιαγμένη από κατάλληλα επιλεγμένα πολυστρωματικά, σύνθετα υλικά (composite). Η πολύχρονη εμπειρία και έρευνα της SETO στο χώρο της πολυεστερικής πισίνας, απέφερε το μοναδικό πολυεστερικό πυρήνα που χρησιμοποιείται και που ονομάσαμε SETO-Core™. Σε αυτήν την τεχνολογία το παραδοσιακό φυλλόμορφο επίστρωμα τροποποιήθηκε από την επιλογή των κατάλληλων υλικών που εγγυώνται την πλήρη στεγανότητα της πισίνας. Το πρόβλημα της όσμωσης έχει ελαχιστοποιηθεί συνολικά.\nΗ διαδικασία επίστρωσης D-Cover™ που καταρτίζεται από τους μηχανικούς μας χρησιμοποιείται στη τελική φάση της παραγωγής της πισίνας. Η διαδικασία αυτή έχει ως αποτέλεσμα μια εσωτερική επιφάνεια με τις υψηλότερες προδιαγραφές , που είναι πολύ ανθεκτική στο ρύπο, τη δράση του χλωριωμένου νερού και την ηλιακή ακτινοβολία. Η επικάλυψη των πισίνων SETO γίνονται από υψηλής ποιότητας πολυεστερικές ρητίνες και πολυεστερικό χρώμα. Η κατασκευή είναι πολύ δυνατή και περιέχει 5-6 στεγανές στρώσεις. Η ειδική κατασκευή τους μειώνει την περίπτωση επιφανειακής ζημιάς ακόμη και κατά την διάρκεια του χειμώνα. Τέλος για την ασφάλειά σας τα σκαλοπάτια έχουν ειδική αντιολισθητική επίστρωση.\nΤο σχέδιο της πισίνας με τα φαρδιά βολικά σκαλοπάτια-καθίσματα γίνεται βάση προγραμμάτων σε υπολογιστές. Αυτό ισχύει επίσης για τους υπολογισμούς αντοχής και ανθεκτικότητας και για την επιλογή των βέλτιστων συστατικών. Τα στρώματα που φέρουν το βάρος τοποθετούνται μηχανικά, έτσι ώστε να εγγυάται η μεγαλύτερη σταθερότητα και η δομική ακαμψία της πισίνας. Χάρη σε αυτό δεν χρειάζονται πρόσθετες ενισχύσεις και η κατασκευή της πισίνας έχει πολύ καλή στατική συμπεριφορά απέναντι σε δυνάμεις του νερού και εδάφους.\nΚάθε πισίνα έχει προετοιμαστεί χωριστά όσον αφορά την τεχνική τεκμηρίωση της διαδικασίας παραγωγής, έτσι ώστε μπορούμε να είμαστε σίγουροι ότι πρόκειται για ένα προϊόν υψηλότερης ποιότητας. Το ολοκληρωμένο προϊόν περνά από τη διαδικασία επιθεώρησή πολλών σταδίων, στο τέλος της οποίας εκδίδεται το εσωτερικό ποιοτικό πιστοποιητικό qc-SETO. Επίσης επιβεβαιώνεται η ποιότητα της πισίνας με το ISO: πιστοποιητικό 9001 ποιότητας που εκδίδεται από TUV Nord.\nΟι πισίνες SETO είναι διαθέσιμες από την TSO-ΤΣΟΠΑΝΑΚΗΣ στα ακόλουθα ελκυστικά χρώματα :\nκαι σε έντεκα βασικά μοντέλα\nINGRID 3,1m x 3,1m x 1,4m 6,2m3\nDIANA 5,0m x 2,5m x 1,35m 9,2m3\nFIONA 5,1m x 3,1m x 1,55m 14,6m3\nOLIVIA 5,1m x 3,1m x 1,50m\nEMILY 5,5m x 3,1m x 1,55m 15,2m3\nJULIA 6,3m x 3,1m x 1,50m\nSANDRA 6,5m x 3,1m x 1,55m 18,4m3\nLEXI 7,0m x 3,1m x 1,55m 18,6m3\nKATE 7,6m x 3,6m x 1,55m\nRITA 8,0m x 3,1m x 1,55m 23,5m3\nCLARA 8,5m x 3,7m x 1,55m 27,2m3\nVICTORIA 8,0m x 4 m x 1,65m 31,6 m3\nNell 10,0m x 4 m x 1,65m 41,2 m3\nΟι πισίνες στην αποθήκη\nΗ μεταφορά των δεξαμενών\nΕκσκαφή και βάση από μπετόν (βάσει των οδηγιών μας στο χωματουργό σας)\nΕκτός από τον βασικό εξοπλισμό μπορούμε να εξοπλίσουμε την πισίνα με σύστημα υδρομασάζ, αερομασάζ και αντίθετης κολύμβησης\nΤο μηχανοστάσιο είναι εξοπλισμένο με άριστης ποιότητας μηχανήματα Ισπανίας\nΤα αντιολισθητικά σκαλοπάτια προσφέρουν άνεση, αισθητική και ασφάλεια\nΣε λίγες ημέρες η πισίνα είναι έτοιμη για απόλαυση.


ΜΑΥΡΕΣ ΣΕΛΙΔΕΣ ΔΩΣΙΛΟΓΟΙ ΠΡΩΘΥΠΟΥΡΓΟΙ ΜΑΥΡΑΓΟΡΙΤΕΣ ΤΑΓΜΑΤΑ ΑΣΦΑΛΕΙΑΣ. - ppt κατέβασμα\nΜΑΥΡΕΣ ΣΕΛΙΔΕΣ ΔΩΣΙΛΟΓΟΙ ΠΡΩΘΥΠΟΥΡΓΟΙ ΜΑΥΡΑΓΟΡΙΤΕΣ ΤΑΓΜΑΤΑ ΑΣΦΑΛΕΙΑΣ.\nΔημοσίευσεPhoebe Trakas Τροποποιήθηκε πριν 3 χρόνια\nΠαρουσίαση με θέμα: "ΜΑΥΡΕΣ ΣΕΛΙΔΕΣ ΔΩΣΙΛΟΓΟΙ ΠΡΩΘΥΠΟΥΡΓΟΙ ΜΑΥΡΑΓΟΡΙΤΕΣ ΤΑΓΜΑΤΑ ΑΣΦΑΛΕΙΑΣ."— Μεταγράφημα παρουσίασης:\n1 ΜΑΥΡΕΣ ΣΕΛΙΔΕΣ ΔΩΣΙΛΟΓΟΙ ΠΡΩΘΥΠΟΥΡΓΟΙ ΜΑΥΡΑΓΟΡΙΤΕΣ ΤΑΓΜΑΤΑ ΑΣΦΑΛΕΙΑΣ\n2 Μια άλλη όψη της δράσης των Ελλήνων κατά τη διάρκεια της κατοχής ήταν η συνεργασία με τους κατακτητές. Σε αντίθεση με την πλειονότητα του πληθυσμού που αντιστάθηκε, ένας αριθμός Ελλήνων συνεργάστηκε και προσέφερε υπηρεσίες στους κατακτητές. Πίσω από αυτή τη στάση κρύβονταν άλλοτε ιδεολογική ταύτιση με τον ναζισμό και άλλοτε καιροσκοπισμός και υλικά κίνητρα.\n3 Μαυραγορίτες Η προπολεμική κατάσταση της Ελλάδας και οι καταστροφές του εξάμηνου πολέμου έκαναν την επιβίωση των Ελλήνων σχεδόν αδύνατη. Την δυσκολία της κατάστασης και την κρισιμότητά της, εκμεταλλεύτηκαν μαυραγορίτες που πάνω στην απόγνωση του λαού στήριξαν τον πλούτο τους. Πιο συγκεκριμένα η μαύρη αγορά αφορούσε έναν τεράστιο αριθμό ανθρώπων, οι οποίοι με διάφορους τρόπους μπορούσαν να προμηθευτούν τρόφιμα από ποικίλες πηγές.\n4 Μαυραγορίτης στην κατοχή πουλάει λάδι\nΜαυραγορίτης στην κατοχή πουλάει λάδι\n5 Από την περίοδο της Κατοχής προέκυψε μια μεταφορά πλούτου από το σύνολο σχεδόν του αστικού πληθυσμού προς τους «επιτήδειους εμπόρους»-«μαυραγορίτες», οι οποίοι συσσώρευσαν τεράστιες περιουσίες και σταδιακά ανέτρεψαν την οικονομική και κοινωνική ιεραρχία στη διάρκεια της Κατο-χής και κυρίως μετά την απελευθέρωση.\n6 Σύμφωνα με εκτιμήσεις, στην περίοδο της Κατοχής άλλαξαν χέρια τεράστιες περιουσί-ες, από κινητά αντικείμενα αξίας (κοσμή-ματα, χρυσαφικά, αντικείμενα τέχνης κ.ά.) ως και ακίνητα (κατοικίες, διαμερίσματα, οικόπεδα). Υπάρχουν σχετικές πληροφορίες ότι πουλήθηκαν ακίνητα την περίοδο εκείνη στο 15%-25% της πραγματικής τους αξίας.\n7 Μαυραγορίτες και τσιλιαδόροι\n8 Πρωθυπουργοί - κουϊσλιγκς\n1ος Κατοχικός πρωθυπουργός Γεώργιος Τσολάκογλου , διοικητής 3ου σώματος στρατού, συνθηκολόγησε με δική του πρωτοβουλία χωρίς να εξασφαλίσει την τύχη των στρατιωτών του. 23/4/41 υπογράφει στη Θεσσαλονίκη το τελικό έγγραφο της συνθηκολόγησης. 26/4/41 αποδέχεται υποταγή στο Χίτλερ και σχηματίζει κυβέρνηση, την οποία αρνήθηκε να ορκίσει ο Αρχιεπίσκοπος Αθηνών Χρύσανθος.\n9 2ος Κατοχικός πρωθυπουργός Κων/νος Λογοθετόπουλος, καθηγητής Ιατρικής, είχε παντρευτεί την ανηψιά του γερμανού στρα-τάρχη Λιστ, αντιπρόεδρος της κυβέρνησης Τσολάκογλου.\n10 3ος κατοχικός πρωθυπουργός ο Ιωάννης Ράλλης στις 6/4/43 αντικαθιστά τον Λο-γοθετόπουλο.Υπήρξε ιδιαίτερα σκληρός. Η σκληρότητά του και η αιματηρή καταστολή των διαδηλώσεων από τους κατακτητές και τους συνεργάτες τους ανάγκασε την Αντί-σταση να εγκαταλείψει την τακτική των συλλαλητηρίων.\n11 Δημιούργησε τους δικούς του μηχα-νισμούς ασφαλείας: α Τάγματα Ασφαλείας και τα Τάγματα Ευζώνων, με την παρα-κίνηση των γερμανών και με σκοπό να στραφούν τόσο κατά των αντιστασιακών οργανώσεων όσο και κατά της αριστεράς, Τα σώματα αυτά συνεργάζονταν με τα SS ακόμα και σε διώξεις εβραίων και είχαν πρωταγωνιστικό ρόλο στα μπλόκα και στις συμπλοκές στις συνοικίες της Αθήνας. ΄Εστελναν κόσμο στα εκτελεστικά αποσπά-σματα και στα στρατόπεδα των γερμανών.\n12 Ο όρκος των ταγμασφαλιτών\nΚΑΘΗΜΕΡΙΝΗ 30/4/1944 «ΟΡΚΙΖΟΜΑΙ εις τον Θεόν τον Άγιον τούτον όρκον ότι θα υπακούω απολύτως εις τας δια-ταγάς του ανώτατου αρχηγού του Γερμανικού Στρατού Αδόλφου Χίτλερ. Ανατεθησόμενός μοι υπηρεσίας και θα υπακούω άνευ όρων εις διαταγάς των ανωτέρων μου. Γνωρίζω καλώς διά μίαν αντίρρησιν εναντίον των υποχρεώσεων μου, τας οποίας δια του παρόντος αναλαμβάνω, θέλω τιμωρηθή παρά των Γερμανικών Στρατιωτικών Αρχών».\n13 Προδότες, άνθρωποι με το σβησμένο πρόσωπο\n14 Δωσίλογοι Συνεργάστηκαν με τους κατακτητές, εξο-πλίστηκαν από τους Βρετανούς για να χρησιμοποιηθούν κατά του ΕΛΑΣ. Μαζί με μασκοφόρους καταδότες υποδείκνυαν στα «μπλόκα» και έβγαζαν από τα σπίτια τους Έλληνες πατριώτες που είτε φυλακίζονταν είτε εκτελούνταν.\n15 (ή αλλιώς Γερμανοτσολιάδες\nΤα Τάγματα Ασφαλείας (ή αλλιώς Γερμανοτσολιάδες ή Ταγματασφαλίτες) Ιδρύθηκαν το 1943 από την ελληνική κυβέρ-νηση-μαριονέτα του Ιωάννη Ράλλη κατά τη Γερμανική κατοχή. Ήταν στρατιωτικές ομάδες που δημιουργήθηκαν με σκοπό την υποστή-ριξη των γερμανικών δυνάμεων κατοχής.\n18 Το έργο των επαίσχυντων συνεργατών\n19 Ναζί ποζάρει δίπλα στο «κατόρθωμά» του\n20 Ο προδότης\n26 Α Ν Θ Ρ Ω Π Ο Σ ! Αν θέλεις να λέγεσαι άνθρωπος δεν θα πάψεις ούτε στιγμή ν’ αγωνίζεσαι για την ειρήνη και για το δίκαιο. Θα βγεις στους δρόμους, θα φωνάξεις, τα χείλια σου θα ματώσουν απ’ τις φωνές το πρόσωπό σου θα ματώσει από τις σφαίρες – μα ούτε βήμα πίσω. Κάθε κραυγή σου μια πετριά στα τζάμια των πολεμοκάπηλων Κάθε χειρονομία σου σα να γκρεμίζει την αδικία. Και πρόσεξε: μη ξεχαστείς ούτε στιγμή. Έτσι λίγο να θυμηθείς τα παιδικά σου χρόνια αφήνεις χιλιάδες παιδιά να κομματιάζονται την ώρα που παίζουν ανύποπτα στις πολιτείες μια στιγμή αν κοιτάξεις το ηλιοβασίλεμα αύριο οι άνθρωποι θα χάνουνται στη νύχτα του πολέμου έτσι και σταματήσεις μια στιγμή να ονειρευτείς εκατομμύρια ανθρώπινα όνειρα θα γίνουν στάχτη κάτω από τις οβίδες. Δεν έχεις καιρό δεν έχεις καιρό για τον εαυτό σου αν θέλεις να λέγεσαι άνθρωπος.\n27 Αν θέλεις να λέγεσαι άνθρωπος μπορεί να χρειαστεί ν’ αφήσεις τη μάνα σου, την αγαπημένη ή το παιδί σου. Δε θα διστάσεις. Θ’ απαρνηθείς τη λάμπα σου και το ψωμί σου Θ απαρνηθείς τη βραδινή ξεκούραση στο σπιτικό κατώφλι για τον τραχύ δρόμο που πάει στο αύριο. Μπροστά σε τίποτα δε θα δειλιάσεις κι ούτε θα φοβηθείς. Το ξέρω, είναι όμορφο ν’ ακούς μια φυσαρμόνικα το βράδυ, να κοιτάς έν’ άστρο, να ονειρεύεσαι είναι όμορφο σκυμμένος πάνω απ’ το κόκκινο στόμα της αγάπης σου Να την ακούς να σου λέει τα όνειρα της για το μέλλον. Μα εσύ πρέπει να τ’ αποχαιρετήσεις όλ’ αυτά και να ξεκινήσεις γιατί εσύ είσαι υπεύθυνος για όλες τις φυσαρμόνικες του κόσμου, για όλα τ’ άστρα, για όλες τις λάμπες και για όλα τα όνειρα αν θέλεις να λέγεσαι άνθρωπος.\n28 Αν θέλεις να λέγεσαι άνθρωπος μπορεί να χρειαστεί να σε κλείσουν φυλακή για είκοσι ή και περισσότερα χρόνια μα εσύ και μες στη φυλακή θα θυμάσαι πάντοτε την άνοιξη, τη μάνα σου και τον κόσμο. Εσύ και μες απ’ το τετραγωνικό μέτρο του κελιού σου θα συνεχίσεις τον δρόμο σου πάνω στη γη . Κι όταν μες στην απέραντη σιωπή, τη νύχτα θα χτυπάς τον τοίχο του κελιού σου με το δάχτυλο απ’ τ’ άλλο μέρος του τοίχου θα σου απαντάει η Ισπανία. Εσύ, κι ας βλέπεις να περνάν τα χρόνια σου και ν’ ασπρίζουν τα μαλλιά σου δε θα γερνάς. Εσύ και μες στη φυλακή κάθε πρωί θα ξημερώνεσαι πιο νέος Αφού όλο και νέοι αγώνες θ΄ αρχίζουνε στον κόσμο αν θέλεις να λέγεσαι άνθρωπος\n29 Αν θέλεις να λέγεσαι άνθρωπος θα πρέπει να μπορείς να πεθάνεις ένα οποιοδήποτε πρωινό. Αποβραδίς στην απομόνωση θα γράψεις ένα μεγάλο τρυφερό γράμμα στη μάνα σου Θα γράψεις στον τοίχο την ημερομηνία, τ’ αρχικά του ονόματος σου και μια λέξη : Ειρήνη σα να ’γραφες όλη την ιστορία της ζωής σου. Να μπορείς να πεθάνεις ένα οποιοδήποτε πρωινό να μπορείς να σταθείς μπροστά στα έξη ντουφέκια σα να στεκόσουνα μπροστά σ’ ολάκαιρο το μέλλον. Να μπορείς, απάνω απ’ την ομοβροντία που σε σκοτώνει εσύ ν’ ακούς τα εκατομμύρια των απλών ανθρώπων που τραγουδώντας πολεμάνε για την ειρήνη. Αν θέλεις να λέγεσαι άνθρωπος.\nΚατέβασμα ppt "ΜΑΥΡΕΣ ΣΕΛΙΔΕΣ ΔΩΣΙΛΟΓΟΙ ΠΡΩΘΥΠΟΥΡΓΟΙ ΜΑΥΡΑΓΟΡΙΤΕΣ ΤΑΓΜΑΤΑ ΑΣΦΑΛΕΙΑΣ."


Σύμβαση για την υγρομόνωση της Δημοτικής Αγοράς υπέγραψε ο Δήμος Βέροιας - ΤΟΠΙΚΑ\nΣύμβαση για την υγρομόνωση της Δημοτικής Αγοράς υπέγραψε ο Δήμος Βέροιας\nΠαρ 05 Οκτωβρίου 2018 15:25 από Η Άλλη Άποψη\nΣύμβαση έργου που αφορά τις εργασίες για την υγρομόνωση δώματος α στάθμης της Δημοτικής Αγοράς, υπογράφτηκε την Τετάρτη 3 Οκτωβρίου 2018 από τον Αντιδήμαρχο Τεχνικών του Δήμου Βέροιας, Αθανάσιο Σιδηρόπουλο, και τον ανάδοχο εργολάβο, κ. Πέτρο Αγαθαγγελίδη.\nΠιο συγκεκριμένα, το έργο περιλαμβάνει εργασίες αποκατάστασης των φθορών που έχουν προκληθεί από την υγρασία και δημιουργίας κατάλληλης υγρομόνωσης για την αποτροπή εμφάνισης υγρασίας στο μέλλον. Επιπλέον, προβλέπεται η αναδιαμόρφωση του χώρου της εισόδου με την τοποθέτηση νέων καθιστικών και δαπέδων. Συνολικά, οι εργασίες αναμένεται να συμβάλλουν σημαντικά στην αισθητική και ενεργειακή αναβάθμιση του κτηρίου της Δημοτικής Αγοράς.\nΕτικέτες: δημοτικής εργασίες σύμβαση υγρομόνωση αγοράς αναβάθμιση αναδιαμόρφωση υγρασία δημιουργίας κατάλληλης υγρομόνωσης αποτροπή εμφάνισης υγρασίας μέλλον\nΓιατί τόση αστυνομική παρουσία;\nΕΓΚΡΙΘΗΚΕ ΑΠΟ ΤΗ ΡΥΘΜΙΣΤΙΚΗ ΑΡΧΗ ΕΝΕΡΓΕΙΑΣ Η ΑΥΞΗΣΗ ΙΣΧΥΟΣ ΤΗΣ ΑΔΕΙΑΣ ΠΑΡΑΓΩΓΗΣ ΕΝΕΡΓΕΙΑΣ ΑΠΟ ΤΟΝ ΥΔΡΟΗΛΕΚΤΡΙΚΟ ΣΤΑΘΜΟ ΤΗΣ ΒΕΤΛΑΝΣ\nΈχουμε online 132 επισκέπτες και 1 μέλος.


amethystos: ΑΠΟΚΑΛΥΨΗ. Ταξιαρχία SEEBRIG – Η αστυνομία της μασονίας στην Ελλάδα.Αστυνομικοί απο Αλβανία, Βουλγαρία, Σκόπια και Τουρκία. ΑΠΟΣΤΟΛΗ: Καταστολή εξεγερμένου πλήθους. ΑΥΤΟΙ μάτωσαν τους Έλληνες πατριώτες; ΤΙ λένε τα σωματεία Αστυνομικών; ΦΩΤΟ & ΒΙΝΤΕΟ\nΗ Ταξιαρχία SEEBRIG υποτίθεται ότι είναι μία Ευρωπαική Ταξιαρχία, που στόχο έχει να διαφυλάξει την ειρήνη στην περιοχή της Νοτιο-Ανατολικής Ευρώπης. Έβαλε δηλαδή η Ευρώπη, τους λύκους (Αλβανία, Βουλγαρία, Σκόπια και Τουρκία) να φυλάνε το πρόβατο (Ελλάδα)…»\nΌταν οι ΜΑΤατζήδες κρατούσαν τις ασπίδες ΑΝΑΠΟΔΑ! Πολύ συνοπτικώς, η δράση αυτών των ξένων στρατιωτών στη χώρα μας, υπήρξε η εξής:\n– Πρώτον, τους έντυσαν με στολές των ΜΑΤ....\n– Με το που ήρθαν, εκπαιδεύθηκαν στην Κερατέα, στη θέση Οβριόκαστρο.\nΑντικείμενο τής εκπαιδεύσεως, η καταστολή εξεγερμένου πλήθους, σε αστικό, ημιαστικό και φυσικό περιβάλλον. Για όπου απαιτηθή…\n– Όταν ξεκίνησαν οι έντονες διαμαρτυρίες των αγανακτισμένων στην Πλατεία Συντάγματος το καλοκαίρι, τους κατέβασαν εκεί.\nΧτύπησαν ΑΛΥΠΗΤΑ τον κοσμάκη και τού ‘ριξαν ληγμένα δακρυγόνα και ασφυξιογόνα. Σκόρπισαν καρκίνο κανονικό.\nΚάποια στιγμή, έρχεται το ιστολόγιο «Εσχάτη Γραμμή Ανασχέσεως» (ποιο άλλο;) και ενημερώνει τους Έλληνες για το ποιοι ΑΚΡΙΒΩΣ είναι αυτοί που χτυπούν ΚΤΗΝΩΔΩΣ ΚΑΙ ΜΕ ΜΙΣΟΣ τα γεροντάκια και τους οικογενειάρχες με τα γυναικόπαιδά τους μπροστά στην (β)ουλή.\nΤους λέει ότι είναι τούρκοι, σκοπιανοί, αλβανοί, βούλγαροι, ρουμάνοι… Ο κόσμος έπαθε σοκ.\nΗ πληροφορία αναδημοσιεύεται κι από κάμποσα άλλα ιστολόγια κι έτσι, στόμα με στόμα, διαδίδεται. Μέχρι και η κίνηση «Σπίθα» τού Μίκη Θεοδωράκη το αναδημοσίευσε… Φανταστείτε… Ήταν τόσο συγκλονιστική η πληροφορία, που μέχρι και τα κομμούνια την αναμετέδωσαν. Κι ας πρωτο-γράφτηκε σε πατριωτικό blog… Όχι κι ότι έβαλαν ποτέ πηγή δηλαδή…\nΑσκηση «Καλλίμαχος»: Ξένοι στρατιώτες παριστάνουν τους διαδηλωτές και τους ΜΑΤατζήδες.\nΠληροφορίες για την SEEBRIG, εδώ κι εδώ.\nΔιαβάστε επίσης εδώ και (λεπτομερώς) εδώ.


Αδυνάτισμα: Η θέληση δεν είναι αρκετή – Πότε λυγίζουν όσοι κάνουν δίαιτα - Εφημερίδα Γνώμη Υπεύθυνη ενημέρωση\n20 Νοεμβρίου 2020 18:13\nΤι θα συνέβαινε αν μια μαγνητική τομογραφία μπορούσε να αποφανθεί αν ένα πρόγραμμα απώλειας βάρους έχει πιθανότητες να είναι αποτελεσματικό; Ερευνητές από το Πανεπιστήμιο Ben-Gurion (BGU) ανακάλυψαν ένα νευρικό δίκτυο που ενώνει περιοχές του εγκεφάλου και του γαστρικού συστήματος και συσχετίζεται με την μελλοντική απώλεια βάρους.\nΤα ευρήματα της διεπιστημονικής ομάδας, που δημοσιεύθηκαν στο Neuroimage, υποστηρίζουν την επικρατούσα θεωρία που αναφέρει πως οι άνθρωποι με αυξημένη νευρική απόκριση στην θέα και την μυρωδιά του φαγητού τείνουν να τρώνε υπερβολικά και να παχαίνουν.\n«Προς έκπληξή μας, ανακαλύψαμε ότι ενώ οι υψηλότερες εκτελεστικές λειτουργίες, όπως μετρώνται συμπεριφορικά, παίζουν καθοριστικό ρόλο στην απώλεια βάρους, αυτό δεν αντικατοπτριζόταν και στα μοτίβα της εγκεφαλικής συνδεσιμότητας. Συνεπώς, βρήκαμε ότι η απώλεια βάρους δεν αποτελεί απλώς ζήτημα θέλησης αλλά στην πραγματικότητα συνδέεται με πολύ περισσότερα βασικά οπτικά και οσφρητικά στοιχεία», αναφέρει ο Gidon Levakov, επικεφαλής της μελέτης από το Τμήμα Εγκεφαλικών και Γνωστικών Επιστημών του BGU.\nΟι ερευνητές εντόπισαν μια σύνδεση ανάμεσα στον βασικό ηλεκτρικό ρυθμό του στομάχου μέσα στο υπο μελέτη νευρικό δίκτυο και στην απώλεια βάρους. Ο ρυθμός αυτός φαίνεται ότι ελέγχει τις γαστρικές ώσεις που σχετίζονται με την πείνα και τον κορεσμό.\nΗ ομάδα αξιολόγησε 92 ανθρώπους κατά τη διάρκεια μιας παρέμβασης απώλειας βάρους διάρκειας 18 μηνών υπό την καθοδήγηση της καθηγήτριας Iris Shai. Οι συμμετέχοντες επιλέχθηκαν βάσει της μεγάλης περιμέτρου μέσης, των μη φυσιολογικών λιπιδίων στο αίμα και της ηλικίας τους.\nΠριν την παρέμβαση, οι συμμετέχοντες υποβλήθηκαν σε μια σειρά από απεικονιστικές εξετάσεις εγκεφάλου και τεστ συμπεριφορικής εκτελεστικής λειτουργίας. Η απώλεια βάρους μετρήθηκε έξι μήνες μετά τη διατροφή, κατά τη διάρκεια των οποίων σε γενικές γραμμές επιτεύχθηκε η μέγιστη απώλεια βάρους, σύμφωνα με την καθηγήτρια Shai.\nΗ ομάδα βρήκε ότι το υποδίκτυο των εγκεφαλικών περιοχών αντιστοιχούσε περισσότερο σε βασικές αισθητικές και κινητικές περιοχές από ό,τι σε υψηλότερες, πολυτροπικές περιοχές. Με απλά λόγια φαίνεται ότι οι ασθήσεις της όρασης και της όσφρησης παίρνουν το έλεγχο των ανώτερων εγκεφαλικών λειτουργιών σε ό,τι αφορά την κατανάλωση τροφής.\n«Φαίνεται πως οι οπτικές πληροφορίες μπορεί να αποτελούν σημαντικό παράγοντα διέγερσης της όρεξης και κατανάλωσης φαγητού. Πρόκειται για κάτι που έχει λογική, δεδομένου ότι η όραση είναι βασική αίσθηση των ανθρώπων», εξηγεί καταληκτικά ο πρώτος ερευνητής και καθηγητής Galia Avidan.\nΟι επιστήμονες τονίζουν ότι τα αποτελέσματα αυτά ενδέχεται να έχουν σημαντικές επιπτώσεις στην κατανόηση των αιτίων της παχυσαρκίας και του μηχανισμού απόκρισης στη δίαιτα.\nΣχετικά θέματαΑΔΥΝΑΤΙΣΜΑ. ΔΙΑΙΤΑΥΓΕΙΑ\nΓεράσιμος Χουλιάρας – Συγκλονιστική ανάρτηση – «Σήμερα δεν θα ζούσα…»\nΟ Ερντογάν πήγε για μπάσκετ μετά τις φήμες για την υγεία του


Τι γίνεται στη γειτονική FYROM ύστερα από τρεις μήνες εκλογών... | InZone\nΜε αφορμή την παραμονή μου στα Σκόπια για δέκα ημέρες είχα την ευκαιρία να γνωρίσω τον δημοσιογράφο Bojan Stoikovsky. Ο Βοjan εργάζεται ως πολιτικός αρθρογράφος αναλυτής στο συγκρότημα τύπου Makfax. Ήταν πρόθυμος να απαντήσει σε ερωτήσεις που αφορούσαν την κατάσταση στη γειτονική χώρα τους τελευταίους τρεις μήνες σχετικά με το πολιτικό τοπίο την πολιτική κατάσταση και που βαδίζει η γειτονική χώρα καθώς και ποιες θα είναι οι επιπτώσεις στην περιοχή των Βαλκανίων εάν η κατάσταση επιδεινωθεί.\nBojan ποια είναι η επόμενη μέρα στο πολιτικό τοπίο της χώρας;\nΗ τρέχουσα πολιτική κατάσταση βρίσκεται σε αδιέξοδο και θα παραμείνει έτσι μέχρι να ανατεθεί ένας νέος ομιλητής του Κοινοβουλίου, μέσα από τον οποίο θα μπορέσει να δημιουργηθεί μια νέα κυβέρνηση. Δυστυχώς, είναι πολύ δύσκολο να προβλεφθεί πόσο καιρό θα διαρκέσει αυτή η περίεργη κατάσταση, οπότε για τώρα η χώρα βρίσκεται ακόμη σε βαθιά πολιτική κρίση\nΠαρακαλώ πείτε μου πόσα πολιτικά κόμματα συμμετείχαν στις εκλογές και λίγα λόγια γι ‘αυτά.\nΌλα τα μεγάλα πολιτικά κόμματα συμμετείχαν στις τελευταίες εκλογές και το κόμμα που κέρδισε τις περισσότερες έδρες ήταν το κυβερνών, συντηρητικό VMRO-DPMNE με 51 έδρες. Το δεύτερο μεγαλύτερο μακεδονικό κόμμα, η Σοσιαλδημοκρατική Ένωση ήταν η δεύτερη και εξασφάλισε 49 έδρες. Όλα τα άλλα κόμματα που κέρδισαν έδρες στο Κοινοβούλιο είναι αλβανικά κόμματα, οπότε στην περίπτωση αυτή η Δημοκρατική Ένωση για την Ένταξη, η οποία έχει από καιρό υποστηρίξει τη VMRO-DPMNE και ήταν σε συμμαχία μαζί τους για σχεδόν 10 χρόνια, κέρδισε 10 έδρες. Το κίνημα Besa, που είναι ένα νέο πολιτικό Αλβανικό κίνημα, κέρδισε 5 έδρες, το οποίο θεωρήθηκε έκπληξη. Η Συμμαχία Αλβανών, ένα μικρό Αλβανικό κόμμα, κέρδισε 3 έδρες και ένα άλλο μικρό Αλβανικό κόμμα, το οποίο στο παρελθόν αποτελούσε μέρος της κυβέρνησης, αλλά σήμερα δεν είναι τόσο ισχυρό κόμμα, το Δημοκρατικό Κόμμα των Αλβανών, κέρδισε 2 έδρες η Βουλή.\nΠόσο πιθανό είναι ο Zoran Zaev να δεχθεί τον όρο του Γκρουέφσκι να αρνηθεί τα αιτήματα της Αλβανικής μειονότητας και να μην υλοποιήσει κανένα;\nΟ Ζάεφ δεν θα δεχθεί τον όρο του Γκρουέφσκι και έχει δηλώσει πολλές φορές ότι ο Γκρουέφσκι είναι ο λόγος για την πολιτική κρίση στη Π.Γ.Δ.Μ, οπότε δεν μπορεί να είναι η επίλυσή του προβλήματος, για το λόγο αυτό κατέστησε σαφές ότι δεν υπάρχει επιλογή συμμαχίας με το SDSM και το VMRO-DPMNE.\nΠοιος είναι ο ρόλος και η στάση των αλβανικών κομμάτων της μειονότητας;\nΤα αλβανικά κόμματα επιδιώκουν την ενσωμάτωση της Π.Γ.Δ.Μ στην ΕΕ και το ΝΑΤΟ και πάντα τείνουν να προστατεύουν τα συμφέροντα της αλβανικής μειονότητας στη χώρα, γι ‘αυτό και η πολιτική τους βασίζεται πάντοτε σε αυτά τα δύο πράγματα – η μία είναι η επιρροή της διεθνούς κοινότητας και η άλλη είναι η βελτίωση της θέση της αλβανικής μειονότητας στη χώρα.\nΓιατί οι οπαδοί του Zaev δεν ανταποκρίθηκαν ακολουθώντας τις πορείες των οπαδών του Gruevski;\nΔιαμαρτυρίες από το SDSM υπήρξαν μεγάλο χρονικό διάστημα και μάλιστα πριν τις εκλογές με αιτήματα την αύξηση των μέτρων ασφαλείας και την αποστολή Ευρωπαίων επιτηρητών για την ομαλή διεξαγωγή των εκλογών . Μετά τις εκλογές οι οπαδοί του SDSM δεν ανταποδίδουν με δικές τους πορείες διαμαρτυρίας διότι δεν θέλουν να πολωθεί περισσότερο το κλίμα και να υπάρχει μεγαλύτερη ανασφάλειά στο εσωτερικό της χώρας.\nΗ παραβίαση του συντάγματος (λόγω της άρνησης νομιμοποίησης της κυβέρνησης από τον Πρόεδρο της Δημοκρατίας) είναι προφανής. Πώς αντιδρά η Ευρωπαϊκή Ένωση και το ΝΑΤΟ; Υπάρχει αντίδραση της Ρωσίας ;\nΗ ΕΕ και το ΝΑΤΟ κατηγόρησαν απλά την παραβίαση του συντάγματος, αλλά χωρίς συγκεκριμένα μέτρα, ελπίζοντας ότι ο Πρόεδρος Gjorge Ivanov θα αλλάξει τελικά το σκεπτικό του και θα επανεξετάσει την απόφασή του. Η αντίδραση της Ρωσίας ήταν μια υποστήριξη της σημερινής κυβέρνησης και της απόφασης του Ιβάνοφ(προέδρου της δημοκρατίας της Π.Γ.Δ.Μ), δηλώνοντας ότι εάν γίνει δεκτή η αποκαλούμενη «πλατφόρμα των Τιράνων», αυτό θα σήμαινε το τέλος της ΠΓΔΜ ως ενιαίου κράτους.\nΥπάρχει η ιδέα της δημιουργίας ημιαυτόνομων καντονιών στις περιοχές όπου η πλειοψηφία είναι Αλβανοί πολίτες, όσο είναι δυνατόν να εφαρμοστεί αυτή η ιδέα; Εάν εφαρμοστεί, δεν είναι δυνατόν να διαχωριστεί η ΠΓΔΜ ποιο εύκολα;\nΔεν υπάρχει ιδέα δημιουργίας καντονιών, και αυτό το θέμα χρησιμοποιείται μόνο στα μέσα ενημέρωσης ως εργαλείο προπαγάνδας για να τροφοδοτήσει τις διακρατικές εντάσεις.\nΠώς επηρεάστηκε η οικονομία της χώρας από την υπάρχουσα πολιτική κατάσταση;\nΔεδομένου ότι τα περισσότερα από τα θεσμικά όργανα της χώρας εμποδίζονται να λειτουργήσουν ομαλά, η οικονομία αντιμετώπισε δυσκολίες και η υπάρχουσα κατάσταση είχε σίγουρα επιρροή στην προσέλκυση ξένων επενδυτών. Προς το παρόν δεν υπάρχει σημαντική χρηματοοικονομική κατάρρευση, αλλά εάν η κατάσταση εξακολουθεί να είναι έτσι, όλα είναι δυνατά.\nΥπάρχει παρέμβαση για την εσωτερική κατάσταση της χώρας από τις γειτονικές χώρες της Αλβανίας, Βουλγαρίας, Ελλάδας και Σερβίας ;\nΟι γειτονικές χώρες σε αυτή τη συγκεκριμένη χρονική στιγμή δεν έχουν παρέμβει. Η Ελλάδα δεν έχει πει πολλά για την κατάσταση, η Αλβανία φυσικά αρνείται οποιαδήποτε εμπλοκή ή επιρροή στην «πλατφόρμα των Τιράνων», η Βουλγαρία, η οποία είχε πρόσφατα εκλογές και δεν έχει ακόμη διαμορφώσει κυβέρνηση, δεν έχει σχολιάσει επίσης έντονα την κατάσταση και η Σερβία, όπου διεξήχθησαν επίσης εκλογές στα τέλη του περασμένου μήνα και έχοντας το δικό της θέμα με το Κοσσυφοπέδιο, είπε ότι είναι στα χέρια του λαού και των αρχών της ΠΓΔΜ για να επιλυθεί αυτή η κρίση.\nΚαι μια τελευταία ερώτηση κατά τη γνώμη σου, πότε βλέπεις την κατάσταση να λύνεται και μέχρι πότε βλέπεις να διαρκεί αυτή η πολιτική κρίση εάν δεν επιλυθεί άμεσα ;\nΕάν σχηματιστεί νέα κυβέρνηση από την SDSM και τα αλβανικά κόμματα, υπάρχει η δυνατότητα να τερματιστεί η κρίση, αλλά όσο το VMRO-DPMNE βρίσκεται στο επίκεντρό της υπηρεσιακής κυβέρνησης και ζητά νέες εκλογές, η κρίση είναι πιθανό να συνεχιστεί ακόμα και έως το επόμενο έτος.\nTagsΕΚΛΟΓΕΣ 2017Π.Γ.Δ.ΜΠΟΛΙΤΙΚΗ ΑΣΤΑΘΕΙΑΠΡΟΒΛΗΜΑΤΑ ΜΕΙΟΝΟΤΗΤΩΝ


okoytsompolis.gr μαθαίνεις τι γίνετε - ειδήσεις - Ήπειρος - Ιωάννινα ΔΗΜΟΣ ΠΩΓΩΝΙΟΥ-Ο Πτηνοτροφικός Συνεταιρισμός «ΠΙΝΔΟΣ»κοντά στις άπορες οικογένειες\n« Ήπειρος: Έξαρση γρίπης και στην Ήπειρο…Κρύο και συνωστισμός σε κλειστούς χώρους ευνοούν τη μετάδοσή της\nΓιάννενα: Σε «Πεζόδρομους» Μετατρέπονται Το Σάββατο Οι Οδοί Ανεξαρτησίας Και Χαριλάου Τρικούπη »\nΟ Δήμος Πωγωνίου ευχαριστεί ιδιαίτερα τον Πτηνοτροφικό Συνεταιρισμό «ΠΙΝΔΟΣ» για την ευγενική του προσφορά σε άπορες οικογένειες της περιοχής. Συγκεκριμένα, 150 κιβώτια, με διάφορα προϊόντα της «ΠΙΝΔΟΥ», παραδόθηκαν στο ΝΠΔΔ Κοινωνικής Προστασίας, Αλληλεγγύης, Μέριμνας και Παιδείας του Δήμου και άμεσα διατέθηκαν στις οικογένειες που έχουν ανάγκη. Τα πακέτα παρέδωσε στον αρμόδιο Αντιδήμαρχο κ. Νίκο Γαλίτση, το μέλος του Δ.Σ. του Πτηνοτροφικού Συνεταιρισμού Ιωαννίνων και…\nεντεταλμένος Δημοτικός Σύμβουλος του Δήμου Πωγωνίου κ. Ευθύμιος Κάκος, με τη διαβεβαίωση ότι η «ΠΙΝΔΟΣ» θα συνεχίσει να βρίσκεται στο πλευρό όσων έχουν ανάγκη. Ευελπιστούμε η κίνηση αγάπης του Πτηνοτροφικού Συνεταιρισμού Ιωαννίνων «ΠΙΝΔΟΣ» να βρει κι άλλους μιμητές, ιδιαίτερα σε αυτή τη δύσκολη περίοδο που διανύει η χώρα, χαρίζοντας χαμόγελο σε πολλές οικογένειες και μοναχικά άτομα.\nΕτικέτες: ΔΗΜΟΣ ΠΩΓΩΝΙΟΥ-Ο Πτηνοτροφικός Συνεταιρισμός «ΠΙΝΔΟΣ»κοντά στις άπορες οικογένειες